Srđan Nogo: Dokazi o vezi vrha vlasti, pravosuđa i organizovanog kriminala | Двери\n12. децембра 2017. Ostavite komentarKonferencije za medije\nSrpski pokret Dveri došao je do podataka i saznanja o dokazima koji upućuju na postojanje korupcije u samom vrhu državne izvršne i pravosudne vlasti iz ranijeg perioda, koji do sada nisu na odgovarajući način predstavljeni javnosti, niti su doveli do utvrđivanja zakonske, ali ni političke odgovornosti umešanih.\nNaime, postoje dokazi o telefonskoj komunikaciji između Rodoljuba Radulovića, kome se u odsustvu sudi zbog pranja novca i koji je javnosti poznat između ostalog i po snimcima susreta sa Ivicom Dačićem, tada ministrom unutrašnjih poslova, i Darka Šarića, kome se u Beogradu sudi zbog trgovine drogom i pranja novca.\nU razgovoru od 27. decembra 2008. godine Radulović prenosi Šariću detalje razgovora koje je imao sa svojim kontaktom bliskim vrhu tadašnje srpske vlasti, po svemu sudeći u vezi ponuđenog jemstva od strane Stanka Subotića Caneta da prema njemu bude ukinuta poternica Interpola.\nRadulović i Šarić su zainteresovani da se ponuđeno jemstvo prihvati, a Radulović kaže da mu je preneto da o tome postoji saglasnost i da je to pitanje dana kada će Tadić, odnosno tadašnji predsednik Srbije Boris Tadić, reći Mikiju, odnosno tadašnjem koordinatoru službi bezbednosti Miodragu Rakiću, da se to prihvati, što bi trebalo da se dogodi oko Nove godine.\nRaduloviću je kontakt preneo i da niko nema ništa protiv, čak ni specijalni tužilac Miljko Radisavljević. Radulović podseća Šarića i na to koliko je taj kontakt pouzdan, jer mu je prošli put rekao tačan dan kad će u Moskvi biti pušten iz pritvora Stanko Subotić, što se odnosi na Subotićevo hapšenje u Moskvi i dvomesečno zadržavanje u pritvoru od 28. aprila do 27. juna 2008. godine.\nOvaj razgovor razotkriva kontakte vrha srpske vlasti sa Rodoljubom Radulovićem, Darkom Šarićem i Stankom Subotićem, kao i duboko i značajno učešće predstavnika izvršne vlasti, ljudi bliskih Vladi i predsedniku Srbije, u odlučivanju o pitanjima iz nadležnosti pravosuđa, koja se odnose na krivično gonjenje Stanka Subotića.\nO ovim pitanjima očigledno se odlučivalo na političkom nivou, uz kontakte, razgovore, obećanja i pregovore sa Stankom Subotićem i njemu bliskim licima. Ako imamo u vidu i skori sličan primer slučaja Bogoljuba Karića, možemo zaključiti da je to tako i u drugim slučajevima.\nMeđutim, pošto je poznato da su u vreme vlasti Borisa Tadića veći uticaj imali Miroslav Mišković i Milan Beko, koji su imali svoj interes da Stanku Subotiću ne bude moguće da boravi u Srbiji, dogovor o prihvatanju jemstva postignut je tek nakon dolaska SNS na vlast. Podsećamo da je 2013. godine prihvaćeno ponuđeno jemstvo Stanka Subotića u vidu hipoteke na nekretninama u vrednosti od 538.000 evra, iako mu je ranijih godina odbijano čak i ponuđeno jemstvo od pet miliona evra u novcu.\nOvo je bio samo uvod u sprovođenje krivičnog postupka, koji su pratile brojne kontroverze, i koji je okončan pravnosnažnom oslobađajućom presudom krajem 2015. godine. Da li je ovo ishod regularnog sudskog postupka ili epilog dogovora postignutog možda još prilikom susreta Tomislava Nikolića i Aleksandra Vučića sa Stankom Subotićem u hotelu „Ric“ u Parizu još 2007. godine, svako može sam doneti zaključak.\nPostavlja se pitanje zbog čega niko nije odgovarao kada je utvrđeno da se na način koji je opisan od strane vrha izvršne vlasti donose odluke koje bi trebalo da budu u isključivoj nadležnosti pravosuđa, odnosno da je Boris Tadić, preko Mikija Rakića, naređivao sudovima i tužilaštvima kako da postupaju?\nTakođe, kako je moguće da se dokazi poput ovog koji predstavljamo, proglašavaju državnom tajnom, kada se radi o razgovoru dva lica koja su osumnjičena za brojna teška krivična dela, odnosno da li se to čini upravo da bi se sprečilo da do javnosti dopru podaci o tome sa kim su sve iz državne, političke, pravosudne i poslovne sfere ova lica komunicirala?\nMeđutim, sam zakon propisuje da se ne mogu smatrati državnom tajnom podaci i dokumenti koji za cilj imaju prikrivanje učinjenog krivičnog dela, zbog čega ovi dokazi ne mogu više predstavljati nikakvu tajnu, jer je najpreči interes države i naroda da se istina o sprezi kriminala, politike, pravosuđa i banaka konačno sazna i u potpunosti rasvetli.\nNarodna skupština, utorak, 12.12.2017.\nSrđan Nogo, narodni poslanik Dveri\nKonferencije za medijekriminalpravosuđeSrđan Nogo


HITNO! POSAO Spremanje-stana Aranđelovac - 26 aktuelnih poslova - Oglasi za posao Jooble\nPosao Spremanje-stana Aranđelovac\n...teretnih vozila Mesto rada: Zemun-Ugrinovci (mogućnost iznajmljivanja stana) Opis radnog mesta i uslovi: - Auto servis koji se bavi... ...kandidate koji su van Beograda, u blizini radnog mesta se iznajmljuje stan; Poslodavac bi platio prvu kiriju koju bi kasnije refundirao kroz...\n...-IV nivo kvalifikacije, bez obzira na smer - poželjno radno iskustvo na istim ili sličnim poslovima Zainteresovani kandidati svoju radnu biografiju mogu dostaviti na e-mail adresu: stana@steelinzenjering.com ili mogu pozvati na kontakt telefon: (***) ***-****...\n...za privremeno zaposljavanje HR Bulevar d.o.o. iz Beograda traži izvršioca za poziciju: KUVAR (Beograd) Opis posla: – Spremanje hrane, – Održavanje higijene u kuhnji, – Obavlja poslove po nalogu nadredjenih, Uslovi: – Poželjno radno iskustvo Radno...\n...dnevno. Radi se u II smene – 9:30-16h i 16-22:30h Opis posla: Rad u prodaji slatkisa, nuđenje proizvoda za degustaciju, naplata, spremanje štanda. Potrebne veštine i kompetencije: Poželjno iskustvo u aktivnoj prodaji, radu sa ljudima i promocijama Obavezno...


Ivan Novović, Author at Izrada i optimizacija sajtova\nWeb Business Solutions organizuje besplatan kurs za preduzetnike koji žele da iskoriste moć interneta kako bi unapredili svoje poslovanje. Nema sumnje da je krajnje vreme da vlasnici biznisa uhvate internet voz kako bi zauzeli što bolju poziciju u online prostoru, što će u budućnosti biti od presudnog značaja za uspeh i opstanak. Na kursu će [...]\nImate lep, moderan i funkcionalan sajt i to je divno, ali znajte da za dobru poziciju u Google pretrazi ogromnu odgovornost nosi sadržaj tog sajta. A ako vaša internet prezentacija nije dobro pozicionirana za ključne reči iz vaše niše, onda sajt ne ostvaruje u punoj meri ono zbog čega ste ga i napravili. I kada [...]\nWeb Business Solutions je razvojno orijentisana firma koja se bavi razvojem i unapređenjem poslovanja malih i srednjih preduzeća kroz poboljšanje njihovog nastupa na internetu. Osnovne usluge firme obuhvataju Izradu web sajtova, optimizaciju sajtova, kreiranje sadržaja sajtova, reklamiranje sajtova, Social Media Management i Izradu mobilnih aplikacija. Kako bi uspešno odgovorila na potrebe sve zahtevnijeg tržišta, Web [...]


Izvor: Večernje novosti - Arhiva vesti 22.03.2010 - Naslovi.net\nVečernje novosti » Arhiva vesti za ponedeljak 22. mart 2010\nDinar jači, kurs 99,61\nBEOGRAD - Dinar će danas ojačati prema evru za pet para ili za 0,05 odsto, tako da će zvanični srednji kurs evra biti 99,6144 dinara, objavila je Narodna banka Srbije. Zvanični srednji kurs evra koji važi tokom vikenda je 99,6674 dinara. NBS je od početka godine prodala ukupno 561,5 miliona evra,... »\nNeće da ih Cane zove\nVRTLOG koji je uskovitlao Stanko Subotić Cane iznenadnim uključenjem u emisiju na TV B 92, nije u ponedeljak dobio epilog u Narodnoj skupštini. Odbor za odbranu i bezbednost nije raspravljao o ovoj „novinarskoj sačekuši“, jer je procenjeno da ne treba da se izjašnjava o izjavama pojedinca. Ništa... »\nWTA: Jelena osma, Ana 58.\nBEOGRAD - Srpska teniserka Jelena Janković popravila je plasman za jednu poziciju i na danas objavljenoj WTA listi zauzima osmo mesto, dok je Ana Ivanović za 30. pozicija pokvarila plasman i sada je na 58. mestu. Jankovićeva je posle sinoćnje pobede u Indijan Velsu nad Karolinom Voznjacki iz Danske... »\nNovi “Žeželj” do 2012.\nFoto D. DOZET UKUPNO 30 miliona koje je EU iz Instrumenata za pretpristupnu pomoć obezbedila za obnovu Žeželjevog mosta aktivirano je sporazumom koji su u ponedeljak u Novom Sadu potpisali potpredsednik srpske vlade Božidar Đelić i šef delegacije EU u Srbiji Vensan Dežer. Istovremeno, spremnost da,... »\nPrivatnici ruše monopol\nSVA srpska javna preduzeća do kraja 2011. godine moraju da prihvate pravila evropske konkurencije i prema tome usklade svoj rad. Na to smo se obavezali potpisujući Prelazni trgovinski sporazum. Za završetak restrukturiranja preostalo nam je dve godine u kojima treba uskladiti zakone, odgonetnuti... »\nPremijerka na tuđem\nMomir Drobac AFERA zbog stana hrvatske premijerke Jadranke Kosor ponovo je u žiži javnosti: ona je Hrvatskoj radio-televiziji zapretila tužbom, posle emitovanja priloga o Momiru Drobcu, sinu pokojnog pukovnika JNA, koji je 1995. godine isteran iz svog doma, da bi se Kosorova u njega uselila. Od... »\nMesi za osam dana dao osam golova\nBARSELONA - Najbolji svetski fudbaler u prošloj godni, prvotimac evropskog i španskog šampiona Barselone, argentinski internacionalac Lionel Mesi na tri utakmice, odigrane u poslednjih osam dana, postigao je čak osam golova. Mesi je sinoć, sa tri postignuta pogotka, predvodio Barselonu do pobede od... »\nATP: Đoković drugi, napredak Bozoljca\nBEOGRAD - Srpski teniser Novak Đoković zadržao je drugo mesto na danas objavljenoj ATP listi, a plasman nisu promenili ni Viktor Troicki ni Janko Tipsarević. Đoković je i dalje drugi sa 8.220 bodova, Troicki je 35. sa 1.155, a Tipsarević je na 36. mestu sa 1.110 bodova. Napredak od devet pozicija... »\nFrancuska: Poraz Sarkozijevog bloka\nPARIZ - Blok desnog centra francuskog predsednika Nikole Sarkozija pretrpeo je ubedljivi poraz u drugom krugu regionalnih izbora, na kojima je trijumfovala opoziciona Socijalistička partija, pokazuju u nedelju veče saopšteni prvi zvanični rezultati na osnovu 80 odsto prebrojanih glasova.... »


Građevinarstvo - Sputnjik Srbija\nPutin: Podrška države građevinskom sektoru, od Vlade 12 milijardi rubalja\nPredsednik Rusije Vladimir Putin poručio je da će građevinarstvo biti lokomotiva rasta kada počne obnova privrede. Od Vlade je zatražio da do kraja aprila donese mere za kreditiranje tog sektora u iznosu od 12 milijardi rubalja.\nGrađevinci ne mogu da otplate dug Rusiji za gas\nOčekivanje da srpska građevinska industrija može da refundira srpski dug za gas Rusiji je nerealno i neodgovorno. To je samo pokazatelj nepostojanja profesionalnog odnosa prema građevinskoj industriji koja je u poslednjih petnaest godina desetkovana.\nBilal Erdogan, sin turskog predsednika, izjavio je da nije umešan u nelegalnu trgovinu naftom sa DAEŠ-om (Islamskom državom) kao i da se njegova kompanija bavi građevinarstvom.\nZbog obaranja ruskog vojnog aviona SU-24 u Siriji, turske građevinske firme koje rade u Rusiji mogle bi da ostanu bez ogromnog i atraktivnog ruskog tržišta, na kojem mnogo zarađuju. To bi, međutim, mogla da bude velika šansa za srpske građevinare, koji su nekada u Rusiji bili na dobrom glasu i važili za najbolje.


Foto: Nataša Milivojević / RAS Srbija\nOna ističe da MHE, osim direktne štete po prirodu i ljude, proizvode i znatne finansijske gubitke za celu državu, a posebno za njene građane.\n- Samo u toku 2017. i 2018. godine na račune povlašćenih proizvođača električne energije iz malih hidroelektrana isplaćeno je skoro 30 miliona evra, koje građani direktno plaćaju putem računa za struju. Sva ta sredstva trebalo bi usmeriti ka rešavanju pitanja od javnog interesa, na šta već duže vreme upozoravamo. U ovom trenutku moramo sve resurse usmeriti prema zdravstvenom sistemu i civilnoj zaštiti kako bismo se kao društvo suprotstavili svim izazovima koje pandemija virusa korona stavlja pred nas. Zamislite samo koliko bi respiratora moglo da se kupi za te pare ili da se uloži u poboljšanja u zdravstvu Srbije - smatra Nataša Milivojević.\nMHE treba stati na kraj jer čine nemerljivu štetu prirodi i lokalnim zajednicama\n- Nema nikakve logike da se subvencioniše neko ko ima novac, a to su vlasnici MHE. U poljoprivredi se, recimo, subvencioniše neko ko nije u mogućnosti da plati unapred. Sa MHE su svi na gubitku - priroda i građani u prvom redu, ali i EPS, što je potvrdila i analiza ekonomske opravdanosti koju smo radili. Od 2015. godine naknada koju su potrošači električne energije u Srbiji plaćali iznosila je 0,093 RSD/kWh i nije se menjala, iako se u sistem podsticaja u međuvremenu uključio veliki broj proizvođača električne energije iz OIE. To za posledicu ima manjak sredstava potrebnih za isplatu podsticaja, koji onda EPS namiruje iz vlastitih sredstava. Prema podacima iz Izveštaja AERS za 2018. godinu, od septembra 2017. do oktobra 2018. godine EPS je na namenski račun za prikupljanje naknada za podsticaj prenela više od 22,83 miliona evra kako bi se nesmetano izmirile obaveze prema povlašćenim proizvođačima električne energije iz OIE. Pri tom treba subvencionisati nova tehnološka rešenja i proizvodnju energije putem sunca i vetra, i MHE definitivno treba stati na kraj jer čine nemerljivu štetu prirodi i lokalnim zajednicama, a zanemarljivo doprinose energetskom bilansu države - ističe Milivojevićeva.\nUredba o podsticajnim merama za proizvodnju električne energije iz obnovljivih izvora prestala je da važi još 1. januara 2020. godine, a nova nije doneta ni posle skoro tri meseca. Milivojevićeva kaže da postoje nezvanične informacije da će subvencije za proizvodnju električne energije iz obnovljivih izvora energije privremeno biti ukinute, za vreme vanrednog stanja, ali da u državnim institucijama nije moguće dobiti nikakvu informaciju o tome. Ona naglašava da se "WWF Adria" više puta obraćao Vladi Srbije sa apelom da se podsticaji za male hidroelektrane u potpunosti ukinu budućom uredbom, ali da nisu dobili nikakav odgovor.\n- Ovo je momenat da se sredstva koja se isplaćuju povlašćenim proizvođačima iz kategorije MHE prvo obustave, a nakon vanrednog stanja ukinu i preusmere na zdravstvo, socijalnu pomoć, ugrožene, civilnu zaštitu, povećanje energetske efikasnosti i slično - ističe ona.\nI mi smo poslali pitanja Ministarstvu energetike kakva je odluka doneta u vezi sa subvencijama, ali nismo dobili odgovor.\nGubici veći od struje koju proizvedu MHE\n- Prema podacima AERS (Agencije za energetiku), samo gubici na distributivnoj mreži u Srbiji su 2018. godine iznosili 12,2 odsto, odnosno bili više od 12 puta veći od ukupne proizvodnje električne energije iz MHE u toj godini. Drugim rečima, smanjenjem distributivnih gubitaka od svega jedan odsto uštedelo bi se više električne energije nego što je godišnja proizvodnja svih MHE iz sistema podsticaja za OIE. Osim toga, podsticajne otkupne cene u Srbiji su za 91 odsto, do čak 2,7 puta veće od tržišnih cena po kojima se električna energija može kupiti na berzama. Na kraju 2018. godine, garantovani otkup je uživalo ukupno 137 MHE sa 101 MW instalisane snage. Poređenja radi, vetropark Kovačica sa 38 vetrogeneratora je 110 MW instalisane snage - navodi Milivojevićeva.


“Kuvarice” Gorana Novakova izložene u galeriji Kulturnog centra Kikinda – Centar za informisanje Novi Kneževac\nPočetnaKultura“Kuvarice” Gorana Novakova izložene u galeriji Kulturnog centra Kikinda\n“Kuvarice” Gorana Novakova izložene u galeriji Kulturnog centra Kikinda\nredakcija 14. aprila 2021. 14. aprila 2021. Goran Novakovizložba\nIzvezene na platnu nekada su kuvarice krasile kuhinjske zidove naših baka. Zahvaljujući Goranu Novakovu, novokneževačkom pesniku i ilustratoru, one danas krase zidove fejsbuk profila- a sada i galerija. Tako je u galeriji Kulturnog centra Kikinda otvorena izložba ovih kuvarica pod nazivom „Kuvarice odjavi se s’ fejsa…“, a autor je sa nama podelio utiske sa otvaranja.\nNeposredno nakon izbijanja pandemije prošle godine, uvođenja vanrednog stanja i novih pravila, naš sagovornik svoju muku sročio je kroz šaljive, ponekad satirične stihove i ilustraciju. Zahvaljujući društvenim mrežama u njima se se pronašli ljudi iz celog regiona, a kuvarice tako ponovo doživele veliku popularnost.\nNjegove kuvarice već godinu dana objavljuju se u jednom kanadskom časopisu, a kako veruje ovaj svestrani umetnik, u teškim vremenima najbolje se vidi da je humor lek. Kako inspiraciju crpi iz svakodnevnih životnih situacija, verujemo da će nas još dugo zasmejavati svojim kuvaricama.\nObaveštenje o isključenju vode za 15. april\nTroje recitatora plasiralo se na Pokrajinsku smotru recitatora “Pesniče naroda mog”\nNovokneževački trubači spremaju se za Međunarodno bras takmičenje u Pančevu\nNa izložbi “U doba seobe naroda” mogu se videti mongolska jurta, skitska odora, avarski oklop, hunsko oružje…


BEUM 2012 – izveštaj – BEUM\nBEUM 2012 – izveštaj\nHomeBEUM 2012 – izveštaj\nSa zadovoljstvom objavljujemo da je drugo izdanje Beogradskog modela Evropske unije održano između 25. i 28. oktobra 2012. godine. Organizacioni tim je dao sve od sebe da ugosti gotovo 200 učesnika iz 30 zemalja u Beogradu.\nBEUM 2012 je otvoren u Narodnoj Banci Srbije gde su se prisutnima obratili Darko Mandić, predsednik Studentskog udruženja BEUM, Juerg Staudenmann, zamenik stalnog predstavnika UNDP Srbije, Ioan Bucuras, predsednik udruženja BETA, Ana Trbović, dekanka Fakulteta za ekonomiju, finansije i administraciju, kao i Tamara Blagojević, direktorka beogradske Kancelarije za mlade.\nSimulacija je održana u prostorijama Narodne skupštine Republike Srbije, gde su učesnici simulirali tri organa Evropske unije – Evropski parlament, Savet Evropske unije i Evropski savet. Debate su bile intenzivne i zanimljive, učesnici aktivni, pripremljeni i odlučni da dožive pravo iskustvo evropske politike. Pregovori između prezentovanih zemalja, partija i lobista su bili dugi i teški i rezultirali su usvajanjem dva dokumenta:\nRegulativa o programu Evropske unije za socijalne promene i inovacije, usvojena u Evropskom parlamentu i Savetu EU;\nZaključak o konačnim koracima zemalja Zapadnog Balkana ka punopravnom članstvu u Evropskoj uniji, usvojen u Evropskom savetu.\nKao i u pravoj EU politici, učesnici su takođe i odbili dva druga predloga, pokazujući da su svoje uloge shvatili izuzetno ozbiljno.\nSvaki deo zasedanja je pratio tim mladih novinara koji su uređivali i izdavali dva odvojena časopisa svakog dana simulacije. Oni su sprovodili intervjue, pisali članke i kolumne i informisali učesnike o društvenim događajima.\nOrganizacioni tim Beogradskog modela Evropske unije 2012 zahvaljuje se svim učesnicima i novim prijateljima na odličnoj konferenciji i sjajnom iskustvu. Iskreno se nadamo da smo prevazišli Vaša očekivanja kao što smo prevazišli naša. Takođe, zahvaljujemo se našim partnerima i sponzorima koji su omogućili da drugo izdanje BEUM-a bude zaista uspešno – Kancelarija za evropske integracije, UNDP Srbija, Narodna skupština Republike Srbije, Narodna Banka Srbije, Gradska uprava grada Beograda i Kancelarija za mlade Gradske uprave grada Beograda.


PREDSTAVLJENI REZULTATI ISTRAŽIVANJA “DISKRIMINACIJA NA TRŽIŠTU RADA” | ASNS\nPredsednica Asocijacije slobodnih i nezavisnih sindikata Ranka Savić prisustvovala je predstavljanju istraživanja “Diskriminacija na tržištu rada”, koje je sproveo Poverenik za zaštitu ravnopravnosti u okviru projekta “Inkluzija Roma i marginalizovanih grupa”, koji realizuje Nemačka razvojna saradnja u Srbiji GIZ.\nNa konferenciji su govorili Brankica Janković, poverenica za zaštitu ravnopravnosti, Nj.E. Tomas Šib, ambasador Republike Nemačke u Srbiji, istraživači Tatjana Jakobi i Gradimir Zajić i dr Mario Veljanović iz Instituta za uporedno pravo u Beogradu.\nU pogledu percepcije diskriminacije na tržištu rada postoji visoka saglasnost anketiranih poslodavaca, zaposlenih i nezaposlenih lica da je diskriminacija široko rasprostranjena.\nDa je prisutna diskriminacija u oblasti rada i zapošljavanja smatra 92% anketiranih poslodavaca, 86% nezaposlenih i 84% zaposlenih. Tek svaki deseti zaposleni i nezaposleni smatra da diskriminacije u Srbiji nema, dok nijedan poslodavac nije dao takav odgovor.\nSvaki drugi anketirani poslodavac (50%) i gotovo isti udeo zaposlenih i nezaposlenih lica (46%) smatra da se diskriminacija samo delimično kažnjava, odnosno da se sankcije uopšte ne primenjuju ili se selektivno primenjuju. Istovremeno, 38% poslodavaca i po trećina nezaposlenih i zaposlenih smatra da se diskriminacija uopšte ne sankcioniše.\nPo mišljenju ispitanih aktera na tržištu rada, najrasporstranjenija je diskriminacija u postupku zapošljavanja po osnovu članstva u političkim, sindikalnim i drugim organizacijama, a zatim slede bračni i porodični status i invaliditet.\nIstraživanje pokazuje da dve trećine anketiranih nema lično iskustvo o doživljenoj diskriminaciji.\nKada je reč o ličnom svojstvu kao o osnovu diskriminacije na tržištu rada, članstvo u političkim organizacijama navelo je 58 odsto poslodavaca, 50 odsto zaposlenih i 57 odsto nezaposlenih.\nU lična svojstva kao osnov diskriminacije oko 40 odsto poslodavaca navodi bračni status, kao i više od 30 odsto i zaposlenih i nezaposlenih, a kada je reč o polu, tu diskriminaciju vidi 42 odsto poslodavaca, 38 odsto zaposlenih i 27 odsto nezaposlenih.\nKako pokazuje istraživanje, u delu percepcije diskriminatornog ponašanja 100 odsto poslodavaca smatra da se u Srbiji ljudi zapošljavaju na osnovu stranačke pripadnosti, među zaposlenima taj stav deli 92 odsto, a među nezaposlenima 95 odsto.\nVisoka saglasnost sve tri strane postoji i kada se pita da li se na razgovoru za posao postavljaju pitanja o bračnom i porodičnom statusu, kao i da radna mesta nisu prilagođena osobama sa invaliditetom, da se ženama na razgovoru za posao postavljaju pitanja o porodici, kao i da napreduju samo članovi vladajućih partija.\nNakon predstavljanja istraživanja, viša savetnica Poverenika za zaštitu ravnopravnosti Tatjana Prijić, predstavila je poseban izveštaj o diskriminaciji u oblasti rada i zapošljavanja u Srbiji u prethodnih deset godina.


Silvana Arsović ponovo daje iskaz kao osumnjičena u slučaju Ivanović\nDugogodišnja saradnica i prijatelj ubijenog srpskog političara Olivera Ivanovića - Silvana Arsović, dobila je danas po treći put poziv da se javi na saslušanje kao osumnjičena u okviru istrage ubistva srpskog političara.\nSpomen ploča ubijenom Oliveru Ivanoviću (Foto Kim)\n„U šoku je kao i prethodna dva puta i normalno je da će se odazvati kao i do sada što je činila“, za KoSSev kaže takođe Ivanovićeva saradnica i odbornica GI SDP Ksenija Božović.\nArsović je poziv stigao na kućnu adresu da se sutra u 09:30 javi Specijalnom tužilaštvu Kosova u Prištini, koje vodi ovu istragu.\n„Interesantni su momenti kada se Silvana poziva opet na saslušanje i šta to može sada posle 19 meseci od ubistva da iznese kao novi detalj, pošto je već ispitivana?!“, kaže Božović, naglašavajući da je rezignirana time kako se odvija istraga.\nBožović kaže da neće da prejudicira, ali i ne može da ne primeti da poziv stiže „u trenutku kada su u javnosti prethodno objavljena konkretna imena“ srpskih opozicionara, među kojima i onih iz GI SDP, u vezi sa uzajamnim dogovaranjem ovog bloka oko budućeg zajedničkog političkog delovanja.\nZa Silvanu Arsović kaže da javnost odlično zna koliko je bila lojalna Ivanoviću.\n„Ne može da bude okrivljena ni za šta drugo. Zna se da mu je bila godinama ne samo najbliža saradnica, već i najodaniji prijatelj“, rekla je Božović.\nBožović je i danas podsetila na trenutke neposredno nakon ubistva, odnosno „odbijanje“ da Ivanovićevi saradnici pregledaju video zapise, i nasuprot tome, insistiranje da ih policija „uzme što pre“.\n„Mi smo bili u bolnici, još uvek nismo znali da je Oliver preminuo, kada su nas u najvećoj žurbi odatle uzeli i doveli u kancelariju da im predamo video snimke, a nisu imali sudski nalog. Toliko su insistirali, da jedino što sam mogla jeste da tražim da dođu advokati, što se i desilo, i uzeli su snimke bez naloga, ali u njihovom prisustvu“, objašnjava ponovo.\nNa pitanje ko je insistirao, Božović objašnjava da je bilo više lica i da su se predstavili kao istražni organi iz Prištine i Mitrovice.\n„Nama nasuprot tome nisu dali da vidimo video snimke, iako smo zatražili“, kaže Božović.\nZvaničnica GI SDP je ponovo iskazala nezadovoljstvo time što istraga tapka u mestu, i što se, kako kaže, istinski krivci - počinioci i nalogodavci ne procesuiraju.\nVlajić: Policija ima pravo da uzme svaki dokaz\nSa druge strane, advokat Nebojša Vlajić kaže da policijskim organima nije trebao sudski nalog da bi uzeli snimke.\n„Policija ima pravo da uzme svaki dokaz. Ne treba im nikakav nalog. Došli su da obave uviđaj, radili su po instrukcijama javnog tužioca koji je bio tog dana, video sam ga u bolnici. Imaju pravo da uzmu kamere. Kad bi se neko usprotivio da uzmu kamere, tada bi bio uhapšen i optužen za ometanje dokazivanja“.\nPodsetimo, Silvana Arsović, dugogodišnja sekretarica i saradnica Olivera Ivanovića, osumnjičena je za „pomaganje u izvršenju krivičnog dela teško ubistvo“ u slučaju Olivera Ivanovića. Ona je krajem novembra prošle godine, samo par dana nakon akcije hapšenja osumnjičenih za umešanost u ubistvo Olivera Ivanovića u zgradi Grej u Kosovskoj Mitrovici, takođe sprovedena na saslušanje u Prištinu, posle čega joj je određeno zadržavanje. Puštena je posle noći u pritvoru i tada, kako je objašnjeno, nije bila u stanju da se pojavi pred medijima.\nUskoro će biti 19 meseci od ubistva najpoznatijeg srpskog političara sa Kosova i Metohije. Nijedna optužnica još uvek nije podignuta i sudski postupak nije počeo.\nMerdare: Zaplenjeno preko 10.000 falsifikovanih evra\nNa kontrolnom punktu Merdare noćas je zaplenjeno 10.500 falsifikovanih evra, saopštila je Uprava carine.\nNa zidu ograde Pešića u Klini ispisana poruka "ubica"\nPreteća poruka na engleskom jeziku “killer” (ubica) ispisana je sinoć oko 19 sati na zidu ograde oko porodičnog doma srpskih povratnika Aleksandra i Vesne Pešić u Klini, potvrdio je za Kosovo Onlajn predsednik Privremenog organa opštine Klina Božidar Šarković.\nStaro Gracko: Bol ne prestaje, vreme je da neko odgovara\nParastosom u Starom Gracku, kod Lipljana, obeležena je 21 godina od ubistva 14 srpskih žetelaca. Porodice stradalih i dalje čekaju pravdu i nadaju se da će počinioci biti pronađeni.\nGodišnjica stradanja jeromonaha Stefana Purića\nDanas se navršava 21 godina od stradanja jeromonaha Stefana Purića, koga su 1999. godine oteli, a potom i ubili pripadnici OVK u selu Budisavci kod Istoka, nedaleko od istoimenog manastira u kome je služio u metohu Pećke patrijaršije.\nKM: Porodično nasilje i krađa novca\nKosovska policija tokom poslednja 24 sata registrovala je slučaj porodičnog nasilja, kao i krađu novca u severnom delu Mitrovice.\nDanas se obeležava godišnjica masovne otmice i egzekucije Srba i Roma u Orahovcu koju su počinili pripadnici tzv. Oslobodilačke vojske Kosova pre 22 godine. Tokom jula 1998. u opštini Orahovac život je izgubilo 47 ljudi, a kidnapovano je i odvedeno u zatvore i logore OVK-a više od 100 Srba i Roma i to pretežno civila.\n03.08.2020 Upoznajte najlepše planinsko jezero na Kosovu (519)


IN MEMORIAM - Zaida Krimšamhalov (1936–2008)\nZaida Krimšamhalov, prvakinja Drame Srpskog narodnog pozorišta, preminula je 5. septembra, u 73. godini. Svestrana glumica uvek je donosila upečatljiva ostvarenja koja je novosadska publika lepo primala, a jedna od njenih najuspešnijih scenskih kreacija bila je uloga Sare u Sterijinoj Pokondirenoj tikvi, u antologijskoj predstavi u režiji Dejana Mijača. Za tu ulogu dobila je nagradu Udruženja dramskih umetnika Srbije.\nPo rođenju Kragujevčanka (1936), od oca Hamzata, poreklom Gruzina, i majke Ljubice iz Kraljeva, detinjstvo je provela u Šapcu, gde se i školovala.\nU Novom Sadu je 1959. završila Državnu pozorišnu školu kod dramskih pedagoga Jovana Konjovića i Dimitrija Đurkovića, a prvi glumački angažman dobila je u Narodnom pozorištu u Somboru, gde je provela četiri sezone, da bi u Srpsko narodno pozorište došla u leto 1963.\nNovosadska publika pamtiće je i po ulogama Bernarde Albe u Lorkinom Domu Bernarde Albe, takođe u Mijačevoj režiji, kao Melaniju u Sremčevom Pop Ćiri i pop Spiri, Gospođu Mihajlović u Nušićevom Uježu, Lizu u Zlim dusima Dostojevskog, Irinu u Tri sestre Čehova, kao i Katu u Koštani.\nNezaboravne će ostati i uloge Julijane u Hedi Gabler, Marte u Arseniku i starim čipkama, Gospođice Triki u Očevima i deci, Ane u Don Žuanu u paklu, Maksimilijane u ženskoj podeli u komediji Maratonci trče počasni krug...\nZaida Krimšamhalov je, pored ostalih, dobila i nagrade na Susretu vojvođanskih pozorišta, lista „Dnevnik”, za tumačenje lika Sare u Pokondirenoj tikvi, na Sterijinom pozorju i Udruženja dramskih umetnika Srbije.


Majkrosoft ulaže 1,0 mlrd $ u Maskovu kompaniju OpenAI\nTanjug 22. jula 2019. 16:58\nNJUJORK – Američki tehološki div Majkrosoft uložiće jednu milijardu dolara u kompaniju OpenAI u vlasništvu Ilona Maska, radi razvoja tehnologija veštačke inteligencije koje mogu da rešavaju kompleksnije zadatke, objavile su danas dve kompanije.\nKroz partnerstvo, kompanije će razviti nove superkompjuterske tehnologije na Majkrosoftovoj platformi Azure AI, a Majkrosoft će postati OpenAI-ov ekskluzivni provajder klaud usluga, prenosi američka mreža CNBC pozivajući se na saopštenje dve kompanije.\n„Moderni sistemi veštačke inteligencije dobro funkcionišu kada je u pitanju specifičan problem za koji su prošli obuku, ali za dobijanje sistema veštačke inteligencije koji će pomoći u rešavanju nekih od najtežih problema sa kojima se danas suočava svet, biće potrebna generalizacija i duboko ovladavanje višestrukim AI tehnologijama“, navodi se u saoopštenju.\n„Vizija OpenAI-a i Majkrosofta je da veštačka inteligencija sarađuje sa ljudima kako bi pomogla u rešavanju multidisciplinarnih problema, uključujući globalne izazove kao što su klimatske promene, personalizovana zdravstvena zaštita i obrazovanje“, zaključuje se u saopštenju.\nEvropske kompanije i ekologija: Na rečima jake, a na delu. .…\nPotrošnja gasa u Kini pala u januaru prvi put u dve godine\nOporavak akcija u Aziji i Evropi, Volstrit zatvoren


ДАНИ ЕВРОПСКЕ БАШТИНЕ 2020. У БЕОГРАДУ | Народни музеј\nIz Narodnog muzeja s ljubavlju\nKao i prethodnih godina i ove godine u nešto izmenjenim okolnostima usloveljenim globalnom epidemijom, Narodni muzej u Beogradu učestvuje u manifestaciji Dani evropske baštine, sa ovogodišnjom temom Nasleđe i obrazovanje.\nNa linku u nastavku u okviru bogatog i raznovrstnog programa možete naći programe Narodnog muzeja, kao i brojnih institucija kulture koje učestvuju u ovogodišnjem programu. Verujemo da ćete otkriti nešto što vas baš zanima da vidite ili saznate, nešto što je baš po vašoj meri.\nProgram DANI EVROPSKE BAŠTINE 2020. U BEOGRADU\nDani evropske baštine u Beogradu obeležavaju se u organizaciji grada Beograda-Gradske uprave, Sekretarijata za privredu, nadležnog za poslove turizma i Organizacionog odbora obrazovanog rešenjem gradonačelnika i oko stotinu neposrednih organizatora programa. U saradnji sa sekretarijatima nadležnim za kulturu, zaštitu životne sredine, obrazovanje i dečju zaštitu, sport i omladinu, gradskim opštinama, ustanovama i drugim organizatorima, pripremljen je veliki broj programa u svakoj od tih oblasti i u uslovima pandemije Kovid 19, uz poštovanje propisanih mera nadležnih organa i poštovanje preporuka o zaštiti od infekcije.\nPripremljeni su i brojni sadržaji dostupni publici u digitalnoj formi (virtuelne ture, izložbe i katalozi u elektronskoj formi, filmovi, video materijali, tv emisije, snimljene predstave i sl.).\nKao i svih prethodnih godina, brojni programi promocije nasleđa realizuju se na čitavoj teritoriji grada. Ministarstvo kulture i informisanja RS, koje koordinira programe u Republici Srbiji je program u organizaciji Centra za kulturu u Grockoj i Smiljane Popov, autora serijala „Beograd za početnike“ podržalo i kao centralno događanje „Dana evropske baštine“ u Srbiji.


Ministar za rad, zapošljavanje, boračka i socijalna pitanja Zoran Đorđević obišao kruševački Centar za socijalni rad | RTK\nObjavljeno: utorak, 21. januar 2020.\nMinistar za rad, zapošljavanje, boračka i socijalna pitanja Zoran Đorđević sa pomoćnicom Slađanom Čabrić, obišao je kruševački Centar za socijali rad, koji prema proceni ministra ima dobru saradnju sa lokalnom samoupravom i Ministartvom.\nLokalne samouprave treba više pažnje da posvete centrima za socijalni rad jer njihov kvalitet rada zavisi na prvom mestu od podrške lokalne samouprave, a zatim i od Ministarstva, rekao je ministar za rad, zapošljavanje, boračka i socijalna pitanja Zoran Đorđević ocenjujući da je Kruševac dobar primer te saradnje.\nOvo je prvi put posle više godina da ministar poseti Centar za socijalni rad, istakla je direktorka Jovana Dunjić i dodala – Ovo je dobra prilika da se pokažu rezultati rada Centra kao i rada na terenu .\nOve godine pokrenut je projekat koji obuhvata izgradnju novih cenatara za socijalni rad u Srbiji. Budući centri biće modularni, slični po izgledu i funkcionalnosti – U jednom trenutku kruševački Centar će doći na red, ali ovakav kakav jeste vima kapacitet da pruži funkcionalnost u najvećoj mogućoj meri.\nCiljevi planova Vlade Republike Srbije da izgradi nove Centre za socijalni rad, su da zaposleni dobiju komfornost i bolje uslove rada s jedne strane, a sa druge povećanje bezbednost i radnika i korisnika.\nPrethodno : GOST RTK: Dušan Vidaković iz Bele Vode, prvi preplivao stazu od 33 metra do Časnog krsta\nSledeće : Svetosavski đaci u muzičkoj školi „Stevan Hristić“ su Iva Urošević i Jelica Čukarić


B92.MU$IC > EVENTS > PANJABI MC\nSenzacionalna nova zvezda svih svetskih top lista od nove godine naovamo, Panjabi MC, nastupa u Beogradu, u pokrivenoj Basti Sava centra, u petak 2. maja. Izuzetna prilika da vidimo na delu jednu autenticnu zvezdu novog kova, u trenutku kad postaje zaista velika pojava u pop muzici.\nPanjabi MC je indijskog porekla, ali je rodjen u Koventriju, Velika Britanija. Svoju vec deset godina dugu karijeru posvetio je stvaranju posebnog miksa originalnog indijskog "bhangra" zvuka sa hip-hopom. Semplujuci ili saradjujuci sa velikom pevacima indijske muzicke scene, mesajuci njihov vokalni stil sa savremenim elektronskim zvucima i scratch tehnikom, Panjabi je brzo stekao vise nego kultni status u Britaniji. Kao neko ko je modernizovao tradicionalnu muziku i plasirao je na top liste, Panjabi je brzo stekao sirok krug postovalaca medju muzicarima, prodajuci sve vise izdanja (ukupno 6 albuma do sad), a vec 1997 je dobio prestiznu nagradu za azijsku muziku.\nProducent, kompozitor, remiks majstor, Panjabi MC je i sjajan disk dzokej, cije zabave su na glasu svuda u svetu. Beogradski nastup ce biti u formi DJ nastupa, uz cak dva MC-ja, koji pevaju i rapuju na svom narecju i engelskom. Osim svima znanog hita "Mundian To Bach Ke" ("Cuvaj se decaka"), Panjabi ce predstaviti i druge teme sa albuma "Legalized", koje sve odreda odlikuju furiozni ritmovi i jedinstveni indijski vokali.\nLokalna podrska: Mistake Mistake, DJ Flip i DJ Ike.\nKarte su u pretprodaji na blagajni Doma omladine i Sava centra, po ceni od 600 dinara.\nPogledajte fotografije sa koncerta koje je uradio Srđan Veljović\nOpsirna biografija i fotografije mogu se naci na linku:


Beograd, 26. Jul 2012.\nJEREMIC SE SASTAO SA LAVROVOM\nMOSKVA, 26. jula (Tanjug) - Odlazeci ministar spoljnih poslova Srbije i predsedavajuci Generalne skupštine UN Vuk Jeremic sastao se danas u Moskvi sa šefom ruske diplomatije Sergejom Lavrovom.\nJeremic i Lavrov su razgovarali o srpskoruskim odnosima, aktuelnim evropskim i medunarodnim pitanjima, kao i o agendi 67. Zasedanja Generalne skupštine UN.\nUoci njihovog susreta\tRusko Ministarstvo spoljnih poslova saopštilo je da izbor Vuka Jeremica za predsedavajuceg Generalnom skupštinom UN predstavlja odraz visokog autoriteta Srbije, koja se zalaže za jacanje uloge UN i za to da u medunarodnim odnosima prvenstvo ima medjunarodno pravo.\n"Rusija je aktivno podržala kandidaturu Jeremica, iskusnog profesionalca i politicara koji uživa poštovanje u svetu. Jeremic u Moskvu dolazi u trenutku kada je na medunarodnoj sceni sve izraženija neophodnost vece uloge UN kao jedinstvenog multilateralnog mehanizma za prevazilaženje savremenih izazova", navedeno je u saopštenju.\nGenaralna skupština UN jedan je od glavnih foruma UN u okviru kojeg državeclanice pronalaze zajednicka rešenja za citav niz problema i u tom kontekstu Rusija pridaje veliki znacaj radu predsedavajuceg Generalnom skupštinom, koji treba da uzme u obzir citav spektar stavova i na izbalansiran nacin rukovodi tim telom UN.\n"Uvereni smo da ce Jeremic na mestu predsedavajuceg ucvrstiti autoritet tog najvažnijeg organa UN, razvijajuci najbolje tradicije koje su uspostavili njegovi prethodnici", istice rusko Ministarstvo.\nU saopštenju se, takode, navodi da intenzivni kontakti izmedu Srbije i Rusije na visokom nivou izmedu vlada, parlamenata, ministarstava u potpunosti održavaju zajednicku zainteresovanost za izgradnju bilateralnih odnosa na principima strateškog partnerstva.\nNIKOLIC SE NECE SASTATI S JAHJAGOM U NJUJORKU\nBEOGRAD, 26. jula (Tanjug) - Predsednik Srbije Tomislav Nikolic ne planira susret s kosovskom predsednicom Atifetom Jahjagom pre nego što se u Beogradu postigne politicki konsenzus o Kosovu i Metohiji, receno je današnjem "Presu" u kabinetu šefa države.\nU Nikolicevom kabinetu su negirali spekulacije prištinskih medija da ce se predsednik Srbije sresti s Jahjagom u septembru u Njujorku u okviru zasedanja Generalne skupštine Ujedinjenih nacija. U Predsedništvu tvrde da nema govora o susretu srpskog predsednika sa kosovskom koleginicom.\n"Tacno je da ce predsednik u septembru biti u Njujorku, u Ujedinjenim nacijama, ali do tog susreta nece doci, jer predsednik želi da se pre svakog razgovora u Srbiji postigne konsenzus oko kosovskog pitanja navode u kabinetu.\nNikolicevi saradnici isticu da ce predsednik odmah po formiranju nove vlade Srbije inicirati razgovore sa svim parlamentarnim strankama, odnosno relevantnim ciniocima u srpskom društvu. "Nikolic ce inicirati da se napravi radna grupa ili neka vrsta tima u koju bi bili ukljuceni svi važni politicki faktori. Pored predsednika ili predstavnika poslanickih grupa u Skupštini Srbije, u ovaj tim bi ušli i predstavnici crkve, kao i Srbi sa Kosova", navode sagovornici "Presa".\nOni isticu da je cilj predsednika da se postigne dogovor koji bi kasnije usvojila Skupština i koji bi bio obavezujuci za sve predstavnike Srbije koji ucestvuju u razgovorima o ma kojoj temi koja se tice južne srpske pokrajine. "Tek tada bi moglo da se razmatra da li bi do susreta moglo da dode i o cemu bi se razgovaralo. Nikolic ne beži od odgovornosti, ali ne želi da na razgovore ide nepripremljen, niti želi da se igra sa sudbinom Srbima sa Kosmeta", kažu u kabinetu predsednika.\nPredsednik Nikolic insistira da se u razgovore oko Kosova ukljuce i Ujedinjene nacije.\nEŠTON S TAČIJEM O DIJALOGU SA SRBIJOM\nBRISEL, 25. jula (Beta)- Visoka predstavnica Evropske unije Ketrin Ešton i premijer Kosova Hašim Tači su danas u Briselu "razmotrili nužnost da se nastavi dijalog Prištine i Beograda".\nEvropski diplomatski izvori su agenciji Beta preneli da se ulažu napori da, ako je moguće, već u petak na razgovore s Ketrin Ešton u Brisel doputuje novi premijer Srbije Ivica Dačić, pošto se očekuje da sutra bude formirana njegova vlada.\nEšton je na sastanku s Tačijem "izrazila zadovoljstvo zbog obnavljanja mandata Euleksu" i naglasila da je ta misija važan sastavni deo angažovanja EU na Kosovu.\nPo izvorima u Briselu, na sastanku EštonDačić bi, pored programa nove Vlade Srbije, svakako trebalo da bude reči o uređivanju odnosa Beograda i Prištine, budući da Evropska komisija treba da bude u mogućnosti da izvesti Evropski savet da je Srbija ispunila uslove za pokretanje pregovora o prijemu u EU.\nKljučni uslov za to je što brže nastavljanje pregovora BeogradPriština, utoliko pre što je i predsednik srbije Tomislav Nikolić nedavno u Briselu ocenio da bi taj dijalog trebalo podići na viši, politički nivo.\nTAČI: PODELA KOSOVA NEOSTVARIV SAN\nBEOGRAD, 25. jula (Beta)- Premijer Kosova Hašim Tači izjavio je danas da je podela Kosova "san koji se neće ostvariti", a Srbima na severu Kosova poručio da su kosovski građani i da treba da se okrenu institucijama te države.\nTači je istakao da je Kosovo celovito i da će ostati nepodeljeno u sadašnjim granicama.


Fujifilm X-Pro 1 predstavljen na CES 2012 - NCMagazin\nFujifilm je, na ovogodišnjem CES sajmu tehnologije u Las Vegasu, predstavila svoj novi digitalni fotoaparat iz X serije, Fujifilm X-Pro 1. Radi se o potpuno novom sistemu sa izmenjivim objektivima, koga karakteriše APS-C X-Trans CMOS senzor od 16 MP, kao i već poznata, sjajna, EXR tehnologija procesora koja se može naći u većini postojećih Fujifilm digitalnih fotoaparata i koja omogućava da na jednostavan način dobijete sjajne rezultate iz nešto zahtevnijih svetlosnih uslova.\nRadi se o digitalnom fotoaparatu koji će biti zanimljiv kako fotografskim entuzijastima, tako i profesionalcima, jer će kvalitet fotografija biti na nivou DSLR fotoaparata. Svakako da je jedna od najznačajnijih karakteristika Fujifilm X-Pro 1 digitalnog fotoaparata novo hibridno tražilo druge generacije, koje omogućava da na jednostavan i intuitivan način menjate optičko i elektronsko tražilo prema potrebi ili afinitetu.\nHibridno tražilo smo, po prvi put, mogli da vidimo na Fujifilm X100 fotoaparatu i ono je zaista donelo revoluciju kada su digitalni fotoaparati u pitanju, a Fujifilm X -Pro 1 to podiže na novi nivo.\nOno što čini ovu X seriju Fujifilm digitalnih fotoaparata dodatno interesantnom jeste i retro dizajn koji prati odlična izrada, kao i poznati Fujinon objektivi koji donose najbolji kvalitet fotografija.\nPored Fujifilm X-Pro 1 digitalnog fotoaparata, stižu i, za sada, tri fiksna objektiva XF 18mmF2 R, XF 35mmF1.4 R i XF 60mmF2.4 R Macro, a Fujifilm najavljuje i dodatne objektive u narednom periodu, među kojima će biti i zum objektivi.


BAN KI-MUN: Brinem zbog nasilja i retorike na KiM\nKosovska opozicija opstruira sporazume\nmilica jeremic\t 03.02.2016. 10:36h 13:20h\nGeneralni sekretar UN Ban Ki-Mun je u najnovijem izveštaju o Kosovu izrazio zabrinutost zbog nasilja kojem je pribegla kosovska opozicija.\nVlast i opozicija na Kosovu u sukobu oko međunarodnog posrednika\nKosovska opozicija najavljuje nove proteste 17. februara\nKosovska opozicija najavljuje blokadu Sporazuma o Specijalnom sudu\nHARADINAJ: Pred Kosovom su teški dani\nOn je ocenio da je takav razvoj događaja doprineo odlaganju nekih aspekata primene sporazuma Beograda i Prištine, pre svega formiranja ZSO.\nBan je precizirao da se to odnosi na sporazume iz aprila 2013. i avgusta 2015. godine i ukazao da dogovori u pravcu uspostavljanja Zajednice srpskih opština na Kosovu nisu ispunjeni u određenom vremenskom okviru. On je istakao i da ceni posvećenost Beograda i Prištine da nastave sa sastancima na visokom nivou u okviru dijaloga uz posredstvo EU u najbližoj budućnosti.\n"Kontinuirana upotreba nasilja i zapaljive retorike opozicije je razlog za ozbiljnu zabrinutost. Takve akcije su neprihvatljive i nemaju mesta u demokratskom društvu i mogu samo da imaju negativan uticaj na Kosovo. Pozivam sve strane da udvostruče napore u interesu svih koji žive na Kosovu. Cenim posvećenost i Prištine i Beograda da nastave sa sastancima na visokom nivou u okviru dijaloga uz posredstvo EU u najbližoj budućnosti", navodi Ban.\nban ki-mungeneralni sekretarUNKIMnasiljeretorikaOPOZICIJAsporazumZSOPRIŠTINABeograd


Spomenik Žarku Zrenjaninu osvanuo oblepljen plakatima\nZrenjaninski socijalni forum saopštio je danas da je spomenik narodnom heroju Žarku Zrenjaninu, koji se nalazi u centru Zrenjanina, oskrnavljen tako što su na postamentu, preko natpisa imena antifašistikog borca, izlepljeni posteri na kojima piše „Petrovgrad, nikad Zrenjanin“.\nU potpisu stoji akcija.org, a na ovoj internet adresi, kako kažu u Zrenjaninskom socijalnom forumu, nalazi se sajt organizacije „Srbska akcija“ koja se predstavlja kao „udružena borbena delatnost i zajedničko pregnuće pravoslavnih srbskih rodoljuba“.\n„Budući da se spomenik nalazi u centru grada, na lokaciji koja je verovatno pokrivena kamerama, policija bi lako mogla da otkrije počinioce. Zahtevamo da nadležne komunalne službe uklone nalepljene postere, a da državni organi spreče da se ovako nešto ponovo desi“, ističe se u saopštenju Zrenjaninskog socijalnog foruma, i dodaje da je skrnavljnje spomenika i drugih obeležja antifašističkim borcima prisutno u celom regionu, a da u tome naročito prednjače proustaški krugovi u Hrvatskoj.\nTagoviSpomenik Žarku Zrenjaninu\nMlada Vojvodina izlepila plakate sa porukom „Putine, idi kući“\nI Udruženje „Petrovgrad“ osuđuje skrnavljenje spomenika Žarku Zrenjaninu


Stamatović podržao sutrašnji protest u Beogradu protiv pregovora s Prištinom\nBeta 27. juna 2018. 13:10\nPredsednik Inicijativnog odbora Zdrave Srbije Milan Stamatović danas je podržao protest protiv Briselskih pregovora, najavljen za sutra ispred Skupštine Srbije, saopštila je njegova služba za odnose sa javnošću.\nKako je najavljeno, protestni skup organizuju udruženja „Nema predaje KiM“, „Ne damo vam decu“, „Srbi na okupu“, „Ćirilica“ i Samostalni policijski sindikat.\nStamatović je ocenio da predsednik Srbije Aleksandar Vučić „pokušava da srpskom narodu otme suverenost i pokloni je teroristima Haradinaju i Tačiju“, u cilju nastavka „neizvesnih evropskih integracija“.\n„Dosta je bilo pogubne politike Aleksandra Vučića koji, kad je o statusu Kosova i Metohije reč, kako i priliči veleizdajniku, vredja i diskvalifikikuje svako nacionalno i državno-odgovorno promišljanje u Srbiji… uz providnu laž o nekakvom ulasku Srbije u Evropu, iako gradjane niko nikada nije ni pitao da li žele da udjemo u EU“, izjavio je Stamatović.\nOn je saopštio i da gradjanima ne preostaje ništa drugo nego da se udruže i na taj način „odgovore da ne pristaju na predaju Kosova, kao ni na ‘pravno-obavezujući sporazum’ sa NATO gubernatorima okupirane svete srpske zemlje“.


BalkanMagazin :: Rusi doskočili Amerikancima u gasnom ratu\nutorak, 30. april 2019 12:45\nGasprom će do kraja godine kupiti svoje najveće izvođače, kompaniju Strojgasmontaž od Arkadija Rotenberga i kompaniju Strojtransnjeftegaz od Genadija Timčenka, piše RBK, pozivajući se na neimenovane izvore. Obe kompanije planira da kupi Gaspromov sopstveni izvođač radova — Gastrojprom. Vrednosti ugovora nisu otkrivene, prenosi Sputnjik.\nKako je objasnio izvor RBK, u uslovima oštre konkurencije sa SAD za gasno tržište Evrope Gasprom želi da eliminiše svaki potencijalni povod za kritiku na račun te kompanije, između ostalog da izbegne optužbe za saradnju sa izvođačima koji se nalaze pod sankcijama. Prema podacima lista, već u aprilu će se na čelu Strojgasmontaža naći menadžer Gasproma Stanislav Anikejev.\nStrojgasmontaž i Strojtransnjeftegas su bili izvođači radova tokom izgradnje gasovoda Snaga Sibira koji vodi iz Rusije u Kinu. U ovom trenutku obe kompanije učestvuju u izgradnji gasovoda Severni tok 2 od Rusije do Nemačke, koji treba da bude završen krajem 2019. godine. Osim toga, ćerka kompanija Strojgasmontaža je gradila I Krimski most. Vlasnici obeju kompanija se nalaze pod sankcijama SAD I EU još od 2014. godine.\nProjekat Severni tok 2 podrazumeva izgradnju dva kraka gasovoda ukupnog kapaciteta 55 milijardi kubnih metara gasa godišnje, od Rusije, preko Baltičkog mora, do Nemačke.


Recept za uspeh od 6 sastojaka - Zena.rs\nRecept za uspeh od 6 sastojaka\nVećina poznatih i ostvarenih ličnosti ima svoj recept za uspeh. Međutim, čak i kada saznate konkretnu životnu priču o nečijem putu ka vrhu, ne vidite kako biste je primenili na sopstvenom primeru. Tačno je da svako kreira svoje korake ka uspehu, ali neke zakonitosti kojima biste mogli da se vodite ipak postoje.\nUspešni američki novinar, govornik i pisac Majkl Flečer u svojoj knizi "Razumevanje psihologije liderstva" predstavlja nekoliko psiholoških praksi i ponašanja koje svaki uspešni poslovni lider poseduje ili je savladao u svom poslovanju.\n1. Lideri imaju razvijenu empatiju\nPravi lideri moraju iskazati saosećanje. Možete imati osećaj za druge ili makar odavati takav utisak, ali ono što je esencijalno za svakog uspešnog vođu jeste da u poslovnoj komunikaciji pokaže razumevanje i empatiju za potrebe druge strane.\nKako biste na najbolji način saradnicima predstavili svoje poslovne potrebe i ciljeve, neophodno je da umete da se stavite u njihovu poziciju, sagledate njihov ugao gledanja, pokažete razumevanje i prilagodite svoj nastup postojećim uslovima. Samo ukoliko vaši poslovni partneri imaju osećaj da se u svom poslovanju vodite i njihovom dobrobiti, saradnja, ali i uspeh biće mogući.\n2. Svaki lider je ovladao kontrolom impulsivnosti\nJedan od najbitnijih faktora emocionalne inteligencije je kontrola impulsivnosti. Ako ste mislili da je nemoguće da obuzdate svoje instinktivne reakcije, grešite. Kontrola impulsivnosti se uči i pojedinac može uspeti da se obuzda vežbajući kako da odloži svoju reakciju.\nPoznati psiholog Danijel Goleman tvrdi: "Ne postoji psihološka veština koja je važnija od odolevanja impulsu." Odupreti se prvobitnom nagonu ključna je karakteristika ličnosti kojom svaki uspešni lider raspolaže. Razdražljivost, nervoza, bes vam neće pomoći u saradnji sa kolegama, bilo da ste na dnu ili vrhu poslovne hijerarhije.\n3. Ugledni ljudi brinu o sebi da bi mogli i o drugima\nBriga o sebi je jedna od psiholoških strana koje se često zaboravljaju. Lideri moraju da shvate da, kako bi bili sposobni da brinu o drugima, prvo moraju da znaju da vode računa o sebi. Neverbalna komunikacija je činilac svake ljudske interakcije, pa će tako i u poslovnom svetu poslati sliku da li i u kojoj meri brinete o samom sebi i svojim potrebama van poslovnih okvira.\nU uspešnim kompanijama zaposleni se podstiču da unapređuju sebe ne samo u kancelariji već i kod kuće, na sportskom terenu i u drugim sferama života, i tako motivisani postižu bolje rezultate i stvaraju bolji korporacijski imidž.\n4. Samosvesni preduzetnici lakše stižu do vrha\nUkoliko imate ambiciju da postanete lider, veoma je važno da dobro poznajete sebe i imate objektivnu sliku o svom karakteru i sposobnostima. Samo ako ste svesni sebe i svojih mogućnosti, moći ćete da isplanirate konkretne korake koji će vas odvesti do vrha. Možete sebe smatrati sposobnim za liderstvo, ali se u tome nikada ne ostvariti jer ne uviđate koje prepreke vas u tome sprečavaju, samo zato što niste objektivno sagledali svoje vrline i mane. Uspešni preduzetnici znaju da usklade plan akcije sa raspoloživim mogućnostima i tako osiguraju profit i napredak u poslu.\n5. Cenjeni lideri donose moralno ispravne odluke\nKako bi napravili najbolji mogući izbor, pravi lideri moraju da se upoznaju sa različitim moralnim kriterijumima, i u skladu sa njima donesu odgovarajuću odluku. Rešavanje etičkih dilema uglavnom nije crno-belo kao što bi se na prvi pogled učinilo. Veoma važna stvar u odlučivanju je dobrobit poslovnih saradnika, i njom bi svaki lider trebalo da se vodi. S obzirom na odgovornost koju podrazumeva svaka odluka, neophodno je da iza nje stoji čvrsto utemeljeno obrazloženje koje će opravdati autoritet i kredibilitet izbora.\n6. Pravi lideri vode računa i o društvu u celini\nZalaganje i promocija pozitivnih vrednosti je ono što privlači ljude da podrže rad određene kompanije, čak i ako možda do tada nisu bili upoznati sa njenim radom. Uspešni lideri kreiraju i uključuju se u društveno odgovorne akcije i tako ostvaruju preko potreban pozitivan publicitet. Ovakvo poslovanje je primer savremene i kvalitetne poslovne prakse i podrazumeva inovativnost u idejama i aktivno učešće u društvu.\nUkoliko shvatite ove principe, moći ćete lako da ih primenite u sopstvenom životu i napišete vaš lični recept za uspeh. Najveći izazov jeste u pomeranju sopstvenih granica i zato je važno da ne odustajete u borbi da ih nadmašite. Samo ukoliko odlučite da unapređujete sebe, svoje veštine i znanja, moći ćete da postanete istaknuti lider o kome će se u budućnosti pisati.


Sunčane zavrzlame : Nadlanu.com\nObjavljeno 21. jun 2007. / 14:48:36\nSun Protection Factor (SPF) , broj koji vidite na određenoj kremi, znači da toliko puta duže možete da ostanete na suncu\nTo praktično znači da, ako neko izgori posle pet minuta, on, ako koristi kremu SPF 20, može da ostane na suncu dvadeset puta duže, odnosno 100 minuta - sat i po vremena", objašnjava dermatolog Vesna Mikulić.\nZaštita i u gradu Prilkom izbora kreme za sunčanje morate znati koji je vaš tip kože, ali i da je zaštita i na letovanju i u gradu obavezna - faktori koje dermatolozi preporučuju su od 20 do 30. Dr Vesna Mikulić, iz Gradskog zavoda za kožne i polne bolesti, objašnjava da se kreme za lice koje imaju zaštitni faktor prave sa nemasnim podlogama da ne bi došlo do pojave bubuljica, kao i da se u zaštitne kreme stavljaju hemijska i fizička sredstva-avobenzeni, flavijum dioksid i cink oksid.\nOva sredstva služe za upijanje i odbijanje UV i UB zraka tako da smo zaštićeni kada ih nanesemo. Poznato je da postoje A i B zračenja - dr Mikulić navodi da i jedan i drugi deo spektra mogu da dovedu do pojave tumora, ali UVA pre nego UVB.\nOna ističe da krema mora lepo i ravnomerno da se nanese po čitavoj površini kože, da je zbog znojenja i sunčanja potrebno da se nanosi svaka dva sata, kao i da u periodu od 10-16 sati ne bi trebalo biti na suncu, čak ni pod zaštitom.\nMladeži ostaju nezaštićeni "UV zraci deluju na mladeže i pored zaštitnog faktora. Štetno dejstvo UV zraka se ne poništava kada su mladeži u pitanju. Oni ne mogu da se zaštite kremom, trpe promene i kod njih postoji kumulativni efekat - to znači da promene ne moraju da budu vidljive odmah, već da mogu da se pojave bilo kad, čak i posle 20 godina", objašnjava dr Mikulić i podseća da sunce ima kumulativni efekat i ubrzava starenje kože.\n"Ne treba da se bira faktor ispod 20, a preporučuje se od 20 do 30. Važno je da se koriste zaštitne kreme i u gradu. Ljudi misle da ako su izašli do prodavnice ili pijace da to nije izlaganje suncu. Sve je izlaganje suncu i svakodnevna zaštitna krema leti je neophodna - umesto uobičajene dnevne kreme treba da se koristi zaštitna krema", ističe dr Mikulić.\nBudući da je tehnologija uznapredovala, kreme su sve savršenije. Alergijske reakcije na zaštitne kreme sada su retke, a na tržištu zaista postoji veliki izbor. Naravno da su neke kreme proverenije i kvalitetnije od ostalih - uglavnom je cena ta koja govori o kvalitetu, mada ima i primera ne mnogo skupih krema za koje se pouzdano zna da su veoma kvalitetne. U svakom slučaju nekorišćenje kreme sa zaštitnim faktorom (ili mazanje maslinovim uljem koje nema nikakav zaštitni faktor) leti je zločin prema sopstvenoj koži, i veliki zdravstveni rizik. Potpuno je glupo i koristiti kremu prva dva dana letovanja, a posle više ne (da bi se više pocrnelo). Koža treba da se štiti uvek. Ne štitimo se samo da ne bismo izgoreli, štitimo se od štetnih zračenja koja su uvek prisutna.\nDr Mikulić objašnjava da je ranije, sastojak krema sa zaštitnim faktorom bila PABA (palamicio benzojeva koselina).\n"Ovaj sastojak se više ne koristi - ranije je štetno delovao na osobe sa atopijom. Sada se ne očekuje da krema dovede do alergijske reakcije na koži - to je uvek moguće, ali je retko. Gora je varijanta uzimanje lekova i izlaganje suncu (lekova kao što su tetraciklini, antihistaminici, phenangan i mnogi drugi - lista je veoma duga)", navodi još dr Vesna Mikulić.\nTreba biti obazriv u svakom slučaju, i zbog sve štetnijeg sunca, i zbog starenja kože, i raznih neželjenih efekata koje odsustvo zaštite može da prouzrokuje. U suncu, kao i u svim ostalim blagodetima, treba uživati umereno, da bi zadovoljstvo duže trajalo.


LVMH želi da kupi "Tifani", na stolu 14,5 milijardi dolara - Srpskacafe\nLVMH želi da kupi “Tifani”, na stolu 14,5 milijardi dolara\nPonedjeljak, 28.10.2019., 15:39 Ponedjeljak, 28.10.2019., 14:00\nFrancuska grupa LVMH potvrdila je da je dostavila ponudu za preuzimanje juvelirske američke kompanije “Tifani”.\nPrema još nepotvrđenim informacijama, na stolu je 14,5 milijardi dolara.\n– U svjetlu nedavnih glasina na tržištu, LVMH grupa potvrđuje da je održala preliminarne razgovore o mogućoj transakciji sa “Tifanijem”. Ne možemo da damo uvjeravanja da će ovi pregovori rezultirati bilo kakvim sporazumom – saopštili su iz LVMH.\nJedan od izvora upoznat sa pregovorima tvrdi da je kompanija LVMH, koja između ostalog posjeduje brendove kao što su “Luj Viton” i “Bulgari”, dostavila ponudu u sklopu koje “Tifaniju” nudi 120 dolara po akciji.\nTo bi bilo ekvivalentno ukupnoj ponudi u iznosu od 14,5 milijardi dolara, što bi bila najvrijednija akvizicija za tu francusku grupaciju do sada.\nPoslije objavljivanja ovih vijesti, akcije LVMH su porasle 1,0 odsto u ranom trgovanju, dotakavši rekordnu vrijednost koja je posljednji put zabilježena u julu.


Radio TV Stara Pazova - Za kanalizaciju u Starim Banovcima 66 miliona dinara\nZa kanalizaciju u Starim Banovcima 66 miliona dinara\nOpština Stara Pazova kao jednu od značajnijih investicija, u avgustu ove godine započela je izgradnju dela kanalizacione mreže u Starim Banovcima. Završetak radova i stavljanje u funkciju je predviđeno za februar 2022. godine.\nRadovi na trasi kanalizacione mreže uz ulicu Milenka Pevca u Starim Banovcima, koji su započeli u avgustu ove godine, deo su kapitalnog projekta izgradnje stotine kilometara nove kanalizacione mreže u naseljenim mestima Stara i Nova Pazova, Stari i Novi Banovci. Radove finansijski podržava Vlada Republike Srbije u saradnji sa republičkim i pokrajinskim institucijama, a za trasu u Starim Banovcima izdvojeno je oko 66 miliona dinara.\nZavršetak radova i stavljanje u funkciju je predviđeno za februar 2022.godine.\nLokalno rukovodstvo i u narednom periodu nastojaće da reši problem kanalizacione mreže pa će se tako intenzivno raditi i u Vojki, Golubincima, Surduku i Belegišu.\nBonus VIDEO: Pogledajte gde su počeli radovi na izgradnji kanalizacije u Starim Banovcima:


Šta je zapravo Agencija odgovorila povodom izjava ministra Selakovića na sastanku Koordinacionog tela za borbu protiv korupcije Vlade RS – Agencija za sprečavanje korupcije\n1. Interesuje me kako vi posmatrate izjavu ministra Selakovića, obzirom da je Agencija bila zadužena za nadzor nad Akcionim planom, da li su po vašem mišljenju rezultati zaista izostali?\n– Ni Agencija za borbu protiv korupcije, kao organ zadužen za nadzor nad sprovođenjem Strategije i Akcionog plana, nije zadovoljna rezultatima primene ovih dokumenata. Naime, prema preliminarnoj oceni ispunjenosti za period od septembra 2013. godine, kada je Akcioni plan stupio na snagu, do kraja juna 2014. godine, ispunjeno je tek nešto više od četvrtine aktivnosti (28%), gotovo polovina aktivnosti nije ispunjena (46%), dok za 26% aktivnosti Agencija nije bila u mogućnosti da oceni ispunjenost, najčešće zbog toga što odgovorni subjekt nije podneo izveštaj o tome. U pitanju je preliminarna ocena, izvedena na osnovu svih izveštaja o primeni nove Strategije i Akcionog plana koje je Agencija do sada dobila od odgovornih subjekata. Konačna ocena za 2014. godinu biće sadržana u godišnjem izveštaju o sprovođenju ova dva dokumenta koji Agencija, od osnivanja, podnosi Narodnoj skupštini.\n2. Takođe, u tom kontekstu, kako komentarišite činjenicu što je od 7. avgusta to Koordinaciono telo zaduženo za kontrolu implementacije plana, a ne Agencija, kako je prvobitno bilo planirano?\n– Na ovaj način samo se stvara još jedan paralelni mehanizam za praćenje sprovođenja Nacionalne strategije. Naime, Strategijom je predviđeno da koordinaciju unutar Vlade vrši Ministarstvo pravde, a Savet za borbu protiv korupcije da prati rezultate sprovođenja Strategije i Akcionog plana. Prema Zakonu o Agenciji za borbu protiv korupcije, kao i prema novoj Strategiji, Agencija je ta koja vrši nadzor nad sprovođenjem ovih dokumenata, što i radi od svog osnivanja.\nAgencija će u svakom slučaju nastaviti da dosledno sprovodi sve aktivnosti za koje je po zakonu nadležna, od koordinacije rada državnih organa u borbi protiv korupcije i iniciranja izmena propisa, pa do utvrđivanja sukoba interesa najviših državnih funkcionera. Agencija će, kao i do sada, insistirati na postupanju po njenim odlukama, a posebno na izvršavanju preporuka za razrešenje.\n3. Selaković je na skupu rekao i da se očekuje izmene zakona o Agenciji, što se već dugo najavljuje, znate li kada bi taj zakon mogao da uđe u Skupštinu Srbije i da li ste zadovoljni predloženim izmenama?\n– Jedine sveobuhvatne izmene Zakona o Agenciji za borbu protiv korupcije su one koje je predložila sama Agencija i 25. jula ove godine podnela inicijativu za donošenje novog zakona Ministarstvu pravde i Narodnoj skupstini, o čemu je informisala i Vladu. Inicijativa Agencije podneta je uz detaljno obrazloženje predloženih izmena zasnovanih na dosadašnjem iskustvu u primeni zakona, čije bi usvajanje donelo značajan pomak u ovoj oblasti. Agencija je nezadovoljna činjenicom da do sada ni od jednog od pomenutih organa nije dobila bilo kakav zvaničan odgovor na ovu inicijativu, čime se, nažalost, ponavlja iskustvo Agencije u vezi sa inicijativom za izmene zakona podnete pre više od godinu i po dana.


Rusija Zabranila Izvoz Automobila\nNaslovna Business Rusija zabranila izvoz automobila\nGužva u saobraćaju, Foto: Pixabay.com\nRusija uzvraća na sankcije Zapada donošenjem mere zabrane izvoza koja uključuje više od 200 proizvoda i trajaće do kraja godine.\nDetaljna lista za sada nije objavljena, ali je državna novinska agencija TASS saopštila je da spisak uključuje tehničku, telekomunikacionu i medicinsku opremu, kao i vozila, poljoprivrednu mehanizaciju, lokomotive i vagone.\nBBC izveštava da je zabrana izvoza usmerena na otprilike 48 zemalja za koje ruska vlada navodi da su „izvršile neprijateljske akcije“ protiv te države. Vlada je dodala da zabrana „imala za cilj da obezbedi nesmetano funkcionisanje ključnih sektora privrede“ u Rusiji.\nČini se da ovaj potez već ima efekta jer je Stellantis u izjavi za Carscoops naveo da je prestao da uvozi i izvozi vozila iz Rusije. Ta kompanija upravlja fabrikom u Kalugi i ranije ove godine počela je da izvozi modele Citroen Jumpy, Peugeot Expert i Opel Vivaro u zapadnoevropske zemlje. Ovo je udarac za Stellantis, jer, kako je Rojters ranije izvestio, evropski auto-gigant želeo je da fabriku u Kalugi pretvori u „izvozno čvorište motora i vozila za Evropu, Latinsku Ameriku i Severnu Afriku“.\nRusija preti nacionalizacijom imovine\nHyundai, koji zajedno sa brendom Kia upravlja pojedinim proizvodnim pogonima u Rusiji, takođe je odlučio da obustavi poslovanje u toj zemlji.\n„Hyundai Motor Company je duboko zabrinut zbog situacije u Ukrajini“, rekao je proizvođač automobila u izjavi za Carscoops.\n„Možemo da potvrdimo da su operacije Hyundai Motor Manufacturing Russia (HMMR) suspendovane do daljeg zbog tekućih globalnih logističkih problema sa isporukom komponenata. Bezbednost naših zaposlenih i briga o kupcima ostaju za nas najveći prioritet. Iskreno se nadamo da će situacija biti rešena mirnim putem što je pre moguće.“\nVerovatno ćemo saznati više o uticaju zabrane u narednim danima, ali ruski zvaničnici prete da će nacionalizovati imovinu kompanija koje su se povukle iz zemlje. Oni su takođe upozorili da će povratak u Rusiju biti težak, iako to nije zaustavilo egzodus stranih kompanija.\nPrethodni tekstDan veselih poligona\nSledeći tekstČernobilj ponovo ima struju


Ban Ki-mun sa Putinom o Siriji\nGeneralni sekretar UN Ban Ki-mun i predsednik Rusije Vladimir Putin tokom susreta u Sočiju, 17. maj 2013.\nNastavljajući trodnevnu zvaničnu posetu Rusiji, generalni sekretar Ujedinjenih nacija, Ban Ki-mun u petak se sastao sa ruskim predsednikom Vladimirom Putinom.\nGeneralni sekretar Ujedinjenih nacija, Ban Ki-mun je posle sastanka sa najvišim ruskim zvaničnicima u Sočiju, još jednom apelovao na međunarodnu zajednicu da pruži podršku predstojećoj mirovnoj konferenciji o Siriji zakazanoj za idući mesec.\nNastavljajući trodnevnu zvaničnu posetu Rusiji, generalni sekretar Ujedinjenih nacija, Ban Ki-mun u petak se sastao sa ruskim predsednikom Vladimirom Putinom. Tokom sastanka u ruskom letovalištu, Sočiju Putin je pohvalio svetsku organizaciju za rad na rešavanju nekih od najsloženijih međunarodnih problema.\n„Problemi sa kojima se suočavamo zahtevaju profesionalni pristup pronalaženju rešenja u okviru međunarodnog prava. Danas ne postoji bolja profesionalna organizacije na svetu od Ujedinjenih nacija“.\nRanije danas, Ban Ki-mun se sastao sa šefom ruske diplomatije, Sergejem Lavrovim koji je istakao važnost budućih razgovora o rešenju krize u Siriji.\n„Verujemo da se rešenje može pronaći samo kroz dijalog u koji su uključene sve strane sirijskog konflikta i bez uplitanja treće strane“, rekao je Lavrov.\nRusija pokušava da u razgovore uključi sirijskog saveznika Iran i zapadnog saveznika Saudijsku Arabiju, ujedno optužujući Sjedinjene Države da ograničavaju spektar učesnika.\nLavrov se ranije ove nedelje sastao i sa američkim državnim sekretarom, Džonom Kerijem, sa kojim je sastavio okvirni plan za mirovnu konferenciju. Ban Ki-mun je na zajedničkoj konferenciji za novinare sa Lavrovim, istakao potrebu za hitnom akcijom.\n“Ne smemo da izgubimo zamah koji je stečen dogovorom ministra Lavrova i sekretara Kerija. Postoje visoka očekivanja da se taj sastanak održi što je pre moguće”.\nU međuvremenu, u američkom dnevnom listu Njujork tajms u petak je objavljen članak u kojem se navodi da je Rusija isporučila dodatne protiv-mornaričke krstrareće rakete sirijskoj vladi, dok Moskva tvrdi da nema interesa u tome da sirijski predsednik Bašar al Asad ostane na vlasti. Lavrov je međutim branio poteze svoje vlade.\n„Ne razumem zašto mediji pokušavaju da naprave od toga senzacionalnu vest. Mi nikada nismo krili činjenicu da šaljemo oružje Siriji, što je u skladu sa ranije potpisanim ugovorima koji ne krše ni jedan međunarodni sporazum niti ruske zakone“.\nAmerički predsednik Barak Obama i turski premijer, Redžep Tajip Erdogan dan ranije su u Vašingtonu istakli da treba nastaviti sa pritiskom na sirijskog predsednika da siđe sa vlasti. Obama je na zajedničkoj konferenciji za novinare ispred Bele kuće rekao da bi Asad trebalo da preda vlast prelaznoj vladi.


Lekare uskoro očekuje ugovor o osiguranju od profesionalne odgovornosti | Gde Investirati\nFebruary 12, 2017\tComments 2\nOsiguranje i lekara specijalista i opšte medicine od profesionalne odgovornosti, kako je naglasio Dinić pokrivaće iznos od 12.000 evra po jednom slučaju, odnosno koliko može da bude odštetni zahtev.\nPrema njegovim rečima, ovo osiguranje nikako ne umanjuje krivičnu odgovornost lekara, ali će im omogućiti da rade malo rasterećeniji i da imaju obezbeđenu plaćenu pravnu zaštitu, jer zbog “velikog broja pacijenta koje imaju postoji verovatnoća da se desi neka greška”.\n– I pacijenti će na ovaj način dobiti neku kompenzaciju za eventualno neki nedostatak koji bi se desio. Osiguranje neće važiti samo u nekim specifičnim situacijama, estetske hirurgije ne u smislu unapređenja zdravlja već na zahtev pacijenta, ili kada su i pitanju i situacije koje predviđaju neke infekcije i koje nisu vezane za rad lekara – kazao je Dinić.\nPrevious Međunarodna tržišta: Američki dolar ojačao, australijska valuta dobitnik nedelje\nNext Nemačka: Frank-Valter Štajnmajer izabran za predsednika\nTags Lekarska komora SrbijeMilan Dinić\nKazne za prevelike bašte kafića i do 60.000 dinara\nOd 10.000 do 60.000 dinara kreću se kazne za postavljanje bašta ugostiteljskih objekata iznad određene površine.\nBeograd i Bela Palanka: 50.000 dinara razlike u plati\nProsečna februarska neto plata u zemlji iznosila je 44.450 dinara, a razlika između najviše i najniže prosečne zarade u Srbiji bila je 50.054 dinara.\nFebruary 12, 18:17 Reply\n"Evropski standard i trend" Zdravstvo je u haosu i daleko od evropskog standarda po mnogim pitanjima ali nema vizije ni generalnog plana razvoja. Sporadicno se ispunjavaju zelje pojedinih interesnih grupa. Zabranjeno zaposljavanje a time i otezano usavrsavanje, stariji odlazeu penziju ili u nedefinisani privatni sektor. Pri tome nefunkcionalna i otudjena strukovna udruzenja, komore i sindikat.\nFebruary 12, 20:36 Reply\nZdravstvo jos uvek opstaje zahvaljujuci entuzijazmu "malh" doktora i drugog zdravstvenog ospblja koji nemaju nikakav uticaj na organizaciju sistems.


Ambasador Finske NJ.E. Kimo Lahdevirt u poseti Kragujevcu – Veliki Park\nNovoimenovani ambasador Finske u Republici Srbiji NJ.E. Kimo Lahdevirt posetio je danas Kragujevac i tom prilikom razgovarao sa predsednikom Skupštine grada Miroslavom Petrašinovićem o mogućnostima dalje ekonomske saradnje a posebno u oblasti poboljšanja kvaliteta vazduha. U pratnji ambasadora bili su ekonomski savetnik ambasade Igor Madžarević i predstavnik finske kompanije Viasala Nikola Vučković.\nIntenzivnu saradnju ambasade Finske i grada Kragujevca obeležili smo 2017. godine kada su moje kolege povodom stogodišnjice nezavisnosti naše države zasadile drvo jasena i donirale knjige, a danas sam ovde prvi put kako bi razgovarali o poboljšanju kvaliteta vazduha kazao je Lahdevirt. Preduslov za rešavanje ovog problema je ugradnja sistema praćenja zagađenja a za unapređenje kvaliteta vazduha potrebano je vreme, posvećenost i novac. Kragujevac je jedan od gradova u Srbiji u kome zajedno sa nordijskim zemljama planiramo da organizujemo konferenciju o cirkularnoj ekonomiji, a s obzirom na to da želimo da intenziviramo ekonomsku saradnju posetićemo i Regionalnu privrednu komoru, kazao je ambasador Lahdevirt.\nOvo je prva poseta novoimenovanog ambasadora Finske Kragujevcu sa kojim smo razgovarali o potencijalima saradnje u oblasti zaštite životne sredine, a za koju se od početka mandata zalaže gradonačelnik Dašić, kazao je Miroslav Petrašinović, predsednik Skupštine grada. Zamena grejnih kotlova sa uglja na gas u gradskoj toplani i skupštinska odluka kojom smo način pripreme hrane u centralnom gradskom jezgru, ekstra i prvoj zoni uredili tako da se koristi plin ili električna energija, bile su posebno interesantne našim partnerima.\nPreko svojih uspešnih kompanija čiji se merni instrumenti nalaze i u svemirskim letelicama predstavljena su nam softverska rešenja kojim se identifikuju izvori zagađenosti vazduha, koliko bi ono mogla da traje i šta utiče na zagađenost. Uvidevši da je grad Kragujevac ozbiljan u nameri da se bavi očuvanjem i zaštitom životne sredine ponudili su nam poslovnu saradnju, a na nama je da procenimo da li imamo mogućnosti, kazao je Petrašinović.\nDanašnjem sastanku u zgradi Gradske uprave, prisustvovali su i članovi Gradskog veća za zaštitu životne sredine i privredu Stefan Nikezić i Radomir Erić i pomoćnik gradonačelnika za međunarodnu saradnju Boris Kovačević.


Jesi OK: Počinje kampanja povodom mentalnоg zdravlja mladih | onogošt.me\n"Svaka osoba, pa tako i ti, iako možda ne vjeruješ u to, ima moć da pomogne samom sebi, a i drugima. Iрak, svi mi nekad u životu dođemo u fazu kada ne znamo sami sebi pomoći. Dođemo do zida i znaj da je to normalno. Ako nam se to desi i ne znamo šta nam se dešava, tu su naši prijatelji/cе, roditelj, profesori/ce kao i psiholozi/škinje da nas cuju i podrže", naveli su iz Centra za romske inicijative.\nAktivnosti predviđene kampanjom će se realizovati sljedećim rasporedom:\n- 27. oktobra sa pocetkom u 12h na Trgu slobode, vršnjački edukatori će građanima Nikšića dijeliti promo materijal koji se sastoji od bedževa i flajera sa natpisima "Jesi li OK". Takođe će sa našim sugrađanima razgovarati i omogućti fotografisanje u Instagram ramu, na kome će se nalaziti tagovi koji mogu dati odgovore na pitanja koja se tiču mentalnog zdravlja.\n- 28. оktobra sa početkom u 12h održaće se dvije radionice sa mladima iz romsko-egipćanske zajednice iz Nikšića (UI. Trebjeska bb).\n- 29. oktobra sа роčetkom u 12h održaće se radionica sa mladima iz Ekonomsko-ugostiteljske škole (Nikšić) u prostorijаma Centra za romske inicijative (UI. Novice Cerovica 29a).\nPomenute aktivnosti će se u istom periodu realizovati i u Bosni i Hercegovini i Srbiji.\n"Projekat "Inicijativa mladih kroz primjenu programa Y u lokalnim zajednicama", u okviru kog se realizuje kampanja, dio je regionalnog projekta "Za aktivnu inkluziju i prava Romkinja na Zaрadnom Balkenu FAIR III" koji se sprovodi uz podrsku CARE International i finansijsku podršku austrijske razvojne kooperaсіje", dodaju oni.


RTCG - Radio Televizija Crne Gore - Nacionalni javni servis :: Otvoreno o NATO-u :: CG pouzdan saveznik SAD-a i NATO-a / print=true\nBOŠKOVIĆ - KUPER 03. 11. 2017. 16:55 >> 16:25 1\nBOŠKOVIĆ - KUPER\nCG pouzdan saveznik SAD-a i NATO-a\nCrna Gora je pouzdan saveznik Sjedinjenim Američkim Državama i NATO, zaključeno je tokom današnjeg susreta ministra odbrane, Predraga Boškovića i vršioca dužnosti zamjenika pomoćnika sekretara za odbranu SAD, Lore Kuper.\nKako navode iz Ministarstva odbrane, Bošković je zahvalio na sveobuhvatnoj podršci i značajnom doprinosu SAD-a u procesima reformi koje su prethodile članstvu Crne Gore u Alijansi.\n"On je istakao da je bilateralna saradnja dvije zemlje u oblasti odbrane sadržajna i kvalitetna, ukazujući na modalitete njenog unapređenja kroz savezništvo u okvirima NATO. Ministar je naglasio da će Crna Gora nastaviti da se snažno zalaže za trajnu stabilnost na Zapadnom Balkanu, posebno kroz unapređenje regionalne bezbjednosne saradnje i promociju NATO politike otvorenih vrata, te da doprinosi međunarodnom miru aktivnim učešćem u mirovnim misijama", navode u saopštenju.\nBošković je, kako navode iz Ministarstva, podvukao da će Ministarstvo odbrane nastaviti da podržava Vojsku Crne Gore u budućim etapama integracije u kolektivni sistem bezbjednosti, kao i u procesima modernizacije i jačanja interoperabilnosti, te da konstantno ulaže u edukaciju i usavršavanje kadra.\n"Kuper je apostrofirala uspjeh Crne Gore u evroatlantskim integracijama. Ona je naglasila da Crna Gora predstavlja primjer ostalim zemljama regiona, posebno na planu realizacije glavnih spoljno-političkih ciljeva značajnim trudom i adekvatno sprovedenim reformama", dodaju u saopštenju..\nKuper je, kako ističu, kazala da će SAD nastaviti da podržavaju Crnu Goru u promociji NATO vrijednosti u regionu, ali i u daljoj modernizaciji Vojske Crne Gore.\nAmerička delegacija koju predvodi Kuper boravi u zvaničnoj posjeti Ministarstvu odbrane, u okviru sedmih Bilateralnih odbrambenih konsultacija dvije zemlje.\nTokom konsultacija, navode, da je delegacija Ministarstva odbrane, koju je predvodio generalni direktor Direktorata za politiku odbrane, Ivica Ivanović, upoznala američke sagovornike sa aktivnostima Crne Gore kao NATO članice, te aktuelnim i budućim planovima modernizacije Vojske Crne Gore.\n"Ivanović i Kuper su razgovarali i o bezbjednosnoj i političkoj situaciji u Jugoistočnoj Evropi, kao i o načinima za unapređenje bilateralne odbrambene saradnje u narednom periodu", zaključili su u saopštenju.\nPredrag Bošković CG-NATO CG-SAD Lora Kuper\nCG doprinosi globalnoj stabilnosti\n19. 02. 2019. 4\nU Abu Dabiju o modernizaciji i opremanju VCG


Uspostavlja se Odbor za olakšavanje trgovine BiH - Bolji dijalog s privrednicima - Akta.ba\nUspostavlja se Odbor za olakšavanje trgovine BiH - Bolji dijalog s privrednicima\n05.05.2018. 08:32 / Izvor: Akta.ba\nVijeće ministara BiH, na prijedlog Ministarstva vanjske trgovine i ekonomskih odnosa BiH, na jučerašnjoj sjednici donijelo je Odluku o uspostavi Odbora za olakšavanje trgovine Bosne i Hercegovine u skladu s Akcionim planom za Zapadni Balkan, a u okviru provedbe Reformske agende.\nCiljevi Odbora su daljnje pojednostavljivanje i harmonizacija carinskih i drugih graničnih procedura u skladu sa međunarodnim standardima uspostavljenim Sporazumom Svjetske trgovinske organizacije o olakšavanju trgovine i drugim međunarodnim trgovinskim obavezama BiH.\nFormiranje ovog odbora proističe i iz Dodatnog protokola 5 o olakšavanju trgovine uz CEFTA 2006, saopćeno je iz Vijeća ministara BiH.\n#Odbor za olakšavanje trgovine BiH


VELIKA SRBIJA ilustrovana istorija – Vladimir Ćorović - Vesela knjiga\nKategorija: Proizvodi » 26. Istorija » VELIKA SRBIJA ilustrovana istorija – Vladimir Ćorović\nBr. strana: 304, kolorne slike\nFormat: 22×29 cm, ćirilica\n2.800,00 RSDUšteda: 1.000,00 RSD\nVELIKA SRBIJA ilustrovana istorija – Vladimir Ćorović količina\nVelika Srbija je istorijska studija Vladimira Ćorovića u kojoj u sažetom i prijemčivom obliku prikazuje istoriju srpske države od vladavine Stefana Nemanje do pobede u Prvom svetskom ratu i stvaranja jugoslovenske države.\nĆorović opisuje vaskrs srpske državne misli nakon oslobođenja od Osmanlija a potom i austrougarske vladavine, ideje o ujedinjenju Jugoslovena, narodne ideale s kraja 19. i početka 20. veka, ratove s Bugarskom i Austrougarskom, savezništva s evropskim silama, prelazak preko Albanije, poraze ali i nesalomivi duh srpske vojske. Ćorović progovara i o intimnim podacima iz života srpskih kraljeva, o njihovim političkim strategijama, o odnosu naroda i državnog Sistema.\nI DEO: Srpska državna misao do XIX veka (Sveta Gora Atoska-800 godina bdenja;Studeniča trifoa; Miroslavljevo JEVANĐELJE; Pad Smedereva; Carski drumovi; Istambul na Bosforu; Moskva treći Rim; Topusi; Verski ratovi; Renesansa; Doba velikih otkrića ELDORADO; Ipak se okreće INKVIZICIJA; Krajina; Karađorđe; Brankovina; Francuska revolucija)\nII DEO – Oslobođenje i vaskrs srpske državne misli\nIII DEO – Intelektualna radnja narodnog ujedinjenja\nIV DEO – razrađivanjevideje o narodnom jedinstvu\nV DEO – Nacionalni porazi\nVI DEO – Ostvarenje nacionalnih ideja\nVII DEO – Rat protiv Austro – Ugarske i njenih saveznika\nVII DEO – Velika Srbija\nDr Vladimir Ćorović (27.10. 1885. Mostar, Bosna i Hercegovina — 12.4. 1941. Grčka) je bio srpski istoričar i redovni član Srpske kraljevske akademije. Veoma je velik Ćorovićev stvaralački opus, koji čine brojne knjige i pojedinačni tekstovi rastureni po raznim časopisima i listovima. Iako su činjeni i značajni pokušaji, još nije sastavljena i kompletna bibliografija njegovih radova i priloga o njemu. Skoro kompletnu bibliografiju uradio je 1976, Jeremija D. Mitrović u Istorijskom Glasniku u Beogradu.\n3,800.00 din 2,800.00 din Dodaj u korpu\nBudite prvi koji će napisati recenziju “VELIKA SRBIJA ilustrovana istorija – Vladimir Ćorović” Odustani od odgovora


Putarina poskupljuje za 12 odsto krajem jula ili početkom avgusta | 013 info\nPutarina poskupljuje za 12 odsto krajem jula ili početkom avgusta\nPančevo, Uto, 09/07/2019 - 08:24\nSkupština Srbije usvojila je u ponedeljak izmene Zakona o naknadama za korišćenje javnih dobara kojima se cena putarine u Srbiji povećava za 12 odsto, a u Putevima Srbije kažu da će na osnovu toga izraditi novi cenovnik koji će potvrditi Vlada, kao i da će tek nakon te procedure biti podignute cene.\nMali je kazao da će početi izgradnja takozvanog Moravskog koridora dužine 110 kilometara kojim se povezuje Čačak, Kraljevo, Kruševac, Pojate, a koji je važan za dalji razvoj centralne Srbije. On je dodao da na srpskim autoputevima ima sve više automobila, navodeći da je 2018. godine njima prošlo 53.700 vozila, što je za 45 odsto više nego 2014. godine.\nU "Putevima Srbije" je Tanjugu rečeno da još ne mogu da kažu tačno kada će više cene putarine početi da se primenjuju. U svakom slučaju, očekuje se da nova cena putarine zaživeti do kraja jula ili početkom avgusta.\nDirektor "Puteva Srbije" Zoran Drobnjak ranije je rekao da će dodatnih dve milijarde dinara od putarina uložiti u održavanje puteva.\nSkupština Srbija usvojila je danas Zakon o utvrđivanju javnog interesa i posebnim postupcima radi realizacije projekta izgradnje infrastrukturnog koridora autoputa E-761, deonica Pojate-Preljina, poznatijeg kao Moravski koridor.\nPočetak izgradnje Moravskog koridora se očekuje sredinom jula, a završetak za dve i po godine. Za njegovu realizaciju planirano je kreditno zaduženje "kod stranih investicionih korporacija i fondova" na iznos od 800 miliona evra.\nTokom izgradnje autoputa uradiće se i regulacija reke Morave, a takođe se pravi i telekomunikacioni koridor.


Putin: Štajnmajer će doprineti jačanju saradnje Nemačke i Rusije - Sputnjik Srbija\n15:37 12.02.2017 Preuzmite kraći link\nRuski predsednik Vladimir Putin izjavio je da će novi nemački predsednik Frank-Valter Štajnmajer doprineti jačanju bilateralnih odnosa između Berlina i Moskva, kao i da će se saradnja u mnogim sferama nastaviti zarad stabilnosti i bezbednosti, kako u Evropi tako i u svetu.\nOn je takođe čestitao Štajnmajeru na izboru za predsednika Nemačke i potvrdio zainteresovanost Rusije za nastavak konstruktivnog dijaloga o svim aktuelnim problemima današnjice.\nRuski predsednik je u telegramu upućenom Štajnmajeru naveo i da je novi nemački predsednik dobrodošao da poseti Rusiju u bilo kom trenutku.\nBivši nemački šef diplomatije Frank-Valter Štajnmajer izabran je za novog predsednika Nemačke.\nNemački predsednik se bira u parlamentu, a za Štajnmajera je glasala velika većina poslanika Bundestaga.\nčestitka, predsednik, bilateralni odnosi, saradnja, Frank-Valter Štajnmajer, Vladimir Putin, Nemačka


RTCG - Radio Televizija Crne Gore - Nacionalni javni servis :: Politika :: Slovačka postavila dobre temelje saradnje sa CG\n25. 06. 2020. 15:53 >> 15:55 0\nBRAJOVIĆ SA GANDELOM\nSlovačka je postavila dobre temelje saradnje sa Crnom Gorom, a redovni politički kontakti i sadržajna parlamentarna saradnja predstavljaju potvrdu snažnog partnerstva, poručio je predsjednik Skupštine Crne Gore Ivan Brajović tokom nastupne posjete ambasadora Slovačke Republike u Crnoj Gori Borisa Gandela.\nPredsjednik Skupštine je čestitao ambasadoru stupanje na dužnost i izrazio uvjerenje da će u periodu njegovog mandata odnosi Crne Gore i Slovačke biti dodatno unaprijeđeni.\nU razgovoru sa ambasadorom Gandelom, predsjednik Brajović je istakao da Crna Gora ne zaboravlja podršku Slovačke diplomatije u procesu obnove crnogorske nezavisnosti, prijema u NATO i pridruživanja Evropskoj uniji.\nOn je izrazio uvjerenje da pomoć prijateljske države neće izostati ni u narednom periodu kada naša država ulazi u novu fazu integracija sa ciljem što bržeg članstva u Uniji.\nAmbasador Gandela naglasio je da će odlične odnose želi da učini još sadržajnijim, jer postoji dosta potencijala za njihov razvoj.\n„"postane članica Evropske unije, jer je vaš napredak veoma važan signal drugim državama kojim putem treba da idu", objasnio je ambasador.\nOn je takođe istakao da Slovačka smatra važnim što je proširenje Unije prioritet nove Evropske komisije i što poslednje poruke iz Brisela predstavljaju jasan pokazatelj posvećenosti daljem napretku Crne Gore i Regiona.\nSlovačka Ivan Brajović Boris Gandel\n"Nova vlast da se pridržava Sporazuma"\n''Očekujemo da CG bude prva naredna članica EU''


09:31 >> 09:08\nPoslanike levice je zanimalo da li su nemačke vlasti prećutno pristajale na saradnju sa prištinskim liderima\nZvanični Berlin pridaje „veliki značaj“ Specijalnom tužilaštvu koje se bavi zločinima OVK, a „iz perspektive vlade, rasvetljavanje ratnih zločina i povreda ljudskih prava ima centralnu ulogu u okviru procesa pomirenja“, piše u odgovoru nemacke Vlade na parlamentarni upit tamošne levice.\n– Korupcija i organizovani kriminal i dalje predstavljaju centralne izazove za politiku i ekonomiju Kosova – piše u odgovorima u koje je imao uvid Dojče vele (DW).\nPoslanike levice je zanimalo da li su nemačke vlasti “prećutno pristajale na saradnju sa prištinskim liderima, poput Hašima Tačija, koji su tek 20 godina od rata optuženi za ratne zločine.\nIz Berlina uzvraćaju da su, posle izbora na Kosmetu 2001. godine, sarađivali sa izabranim predstavnicima, ali uvek naglašavali značaj razjašnjavanja ratnih zločina.\n– Savezna vlada je uz to delegirala troje zaposlenih u kosovsko Specijalno veće i kancelariju Specijalnog tužioca.\nDagdelen navodi saznanja specijalnog izvestioca Saveta Evrope Dika Martija, bivše tužiteljke Haškog tribunala Karle del Ponte, ali i nemacke obaveštajne službe BND, koja je još 2005. povezivala prištinske lidere sa organizovanim kriminalom, a taj izveštaj je u celosti procurio kroz objave Vikiliksa.\n– Nemačka vlada snosi deo odgovornosti što su teška krivicna dela na Kosovu do danas ostala nekažnjena i što korupcija još cveta – navodi Dagdelen.\nNa nekoliko pitanja levice odgovori nisu preneti jer se klasifikuju kao tajna i obuhvataju saznanja nemackih službi – da li Berlin ima saznanja da su ljudi iz ŠIK (tajne policije OVK odgovorne za likvidaciju politickih protivnika) i danas u obaveštajnim vrhovima tzv. Kosova i da li su prištinske tajne službe na meti imale i UNMIK, EULEKS ili KFOR kako bi podrile istrage protiv Tačija i drugih, prenosi pitanja Dojče vele.\n– Komandanti OVK su dvoreni kao saveznici u protivpravnom ratu NATO 1999. i podržavani na putu ka najvišim funkcijama u politici i tajnim službama. Nije čudo da nemačka vlada svoje mračne kosovske veze drži pod oznakom tajnosti – rekla je Dagdelen.\nSpecijalni sud pozvao bivšeg komandanta OVK Fljorima Klokoćija: “Ponosan sam na svoju prošlost” (VIDEO)\nU nemačkoj Vladi otkrivaju da su predstavnici EU i SAD učestalo razgovarali o pregovaračkom procesu, ali da EU nije konsultovana o sadržaju Vašingtonskog sporazuma.\n– Iz perspektive vlade, merodavan je povratak pregovorima pod vođstvom EU i specijalnog izaslanika Miroslava Lajčaka u julu 2020 – navodi se u odgovorima.\nKosovo i Metohija Nemačka OVK Specijalni sud za ratne zločine


Lukašenko svome gostu iz Emirata: Osećate li da ste kod diktatora? - 28.06.2021, Sputnik Srbija\nLukašenko svome gostu iz Emirata: Osećate li da ste kod diktatora?\nPredsednik Belorusije Aleksandar Lukašenko je razgovarao sa arapskim biznismenom Muhamedom el Abarom iz Ujedinjenih Arapskih Emirata o situaciji u zemlji. 28.06.2021, Sputnik Srbija\n"Da li se osećate da ste u gostima kod diktatora?", u šali je pitao Lukašenko, na šta je Muhamed el Abar odgovorio citirao južnoafričkog borca za ljudska prava i slobode Nelsona Mendele."Ako su mi deca bezbedna, ako dobijaju dobro obrazovanje, optimisti su u pogledu svoje budućnosti, postoji dobro zdravstvo, dobra infrastruktura – to i jeste prava demokratija", rekao je on.Lukašenko je izjavio da je Belorusija uradila mnogo u tom pravcu, ali da ima još toga na čemu treba raditi.\nujedinjeni arapski emirati, belorusija, vesti, evropa\n© Foto : press-služba prezidenta BelarusiPredsednik Belorusije Aleksandra Lukašenko i arapski biznismen Muhamedom el Abarom\nPredsednik Belorusije Aleksandar Lukašenko je razgovarao sa arapskim biznismenom Muhamedom el Abarom iz Ujedinjenih Arapskih Emirata o situaciji u zemlji.\n"Da li se osećate da ste u gostima kod diktatora?", u šali je pitao Lukašenko, na šta je Muhamed el Abar odgovorio citirao južnoafričkog borca za ljudska prava i slobode Nelsona Mendele.\n"Ako su mi deca bezbedna, ako dobijaju dobro obrazovanje, optimisti su u pogledu svoje budućnosti, postoji dobro zdravstvo, dobra infrastruktura – to i jeste prava demokratija", rekao je on.\nLukašenko je izjavio da je Belorusija uradila mnogo u tom pravcu, ali da ima još toga na čemu treba raditi.


Zemljište u Srbiji ugroženo je zagađenjima, erozijom i klizištima\nBlog » Agrokutak » Zemljište u Srbiji ugroženo je zagađenjima, erozijom i klizištima\nKancelarija Ujedinjenih Nacija u Srbiji objavila je svoj izveštaj o stanju zemljišta u Srbiji. Izveštaj je sačinjen povodom obelezavanja 5. decembra, Svetskog dana zemljišta. Donet je zaključak da je zemljište u Srbiji ugroženo različitim faktorima.\nGlavni faktori degradacije zemljišta u Srbiji su lokalni izvori zagađenja i smanjenje organske materije, ali i erozija koja pogađa 80 odsto poljoprivrednog zemljišta, kao i klizišta zastupljena na 25 do 30 odsto teritorije.\nKako se navodi u Izveštaju o stanju zemljišta u Srbiji za 2016-2017. godinu, na teritoriji Srbije registrovano je čak 709 lokacija koje predstavljaju potencijalni izvor zagađenja.\nNa skupu pod nazivom ˶Razvijajmo nacionalno partnerstvo za zemljište˝, koji su organizovali Agencija za zaštitu životne sredine, Program UN za životnu sredinu i regionalna mreža FEA – inicijativa za šumarstvo i životnu sredinu, istaknuto je da se od ovih 709 lokacija najviše lokaliteta nalazi u kategoriji potencijalno kontaminiranih, što svakako zahteva dodatna istraživanja.\nNa kvalitet zemljišta u Srbiji naročito negativno utiče neadekvatno i nekontrolisano odlaganje otpada u okviru industrijskih kompleksa.\nKao posebno važan faktor koji narušava kvalitet zemljišta u Srbiji istaknuta je erozija. Čak 80% poljoprivrednog zemljišta u Srbiji pogođeno je erozijom različitog stepena.\nU Izveštaju se precizira i to da je na području čitave Srbije evidentirano 2.228 klizišta, na teritoriji 26 opština. Klizišta, ali i ostali procesi nestabilnosti zemljišta poput odrona i drugih aktivnosti, obuhvataju između 25 i 30 procenata teritorije.\nVodna erozija preovlađuje u centralnim i brdsko-planinskim oblastima, dok je u Vojvodini zastupljena eolska erozija, koja ima uticaj na 85% poljoprivrednog zemljišta.\nZa poljoprivredno zemljište u Srbiji karakterističan je i manjak organske materije, sa tendencijom dodatnog smanjenja. Ovaj problem naročito zabrinjava i zahteva hitno i adekvatno rešenje.\nNa ovom skupu predstavljeni su i Vodič i prateća brošura za održivo upravljanje zemljištem, namenjeni lokalnim samoupravama i donosiocima odluka na lokalnom nivou, Publikacija o stanju kontaminiranih lokacija u Republici Srbiji, kao i sveobuhvatna internet prezentacija posvećena degradaciji zemljišta i održivom upravljanju zemljištem.\nCilj ovakvih skupova i izveštaja, kao i cilj samog obeležavanja Svetskog dana zemljišta, jeste podizanje svesti o važnosti zdravog zemljišta, kao i promovisanje održivog upravljanja zemljišnim resursima.\neolska erozija poljoprivredno zemljište zagađenje zemljište


Hajdelberg u Bundesligi posle skoro 40 godina: Holivudski scenario s potpisom Srbina\nIzvor: MozzartSport.com, 18.Jun.2021, 09:49\nNova dvorana, tradicija i naravno - Branislav Ignjatović na klupi\nSrpski košarkaški radnici u inostranstvu često su u centru pažnje. Od košarkaša u NBA ligi, preko Evrolige, širom sveta, do uspešnih trenera. Jedan takav radi kvalitetan posao u drugoj nemačkoj ligi. Jasno, to ne zvuči toliko impresivno, ali kada se zna da se u tom takmičenju na nivou jedne sezone potroši možda i više ili jednako novca kao u ABA ligi, onda sve postaje značajno ozbiljnije.\nBranislav Ignjatović je rođeni Beograđanin, došao je u ludim devedesetim u Nemačku, zasnovao porodicu, a košarke nije hteo da se odrekne iako se na početku bavio drugačijim poslovima. Počeo je 1996. da radi kao trener gde je...


Zvanično 6.249 novih slučajeva koronavirusa, preminulo 27 osoba - Boom93\nFoto/ kovid-test Ilustracija\nPrema zvaničnim podacima, u poslednja 24 sata preminulo je još 27 osoba od posledica koronavirusa u Srbiji, pa je ukupan broj žrtava 7.575, objavljeno je na sajtu Ministarstva zdravlja covid19.rs.\nOd poslednjeg preseka stanja u Srbiji, na koronavirus testirane su 21.163 osobe, od kojih je 6.249 pozitivno.\nUkupno je hospitalizovano 3.057 osoba.\nU Srbiji je od početka epidemije zvanično potvrđen 823.161 slučaj infekcije.\nDo 15 časova 13. septembra 2021. u Srbiji je testirano ukupno 5.262.447 osoba koje su ispunjavale kriterijume definicije slučaja.\nOznakebroj hospitalizovanih broj osoba na respiratoru broj preminulih broj testiranih Koronavirus Srbija


BizLife , Blumberg , novac.hr\nUbedljivo prvo mesto na neslavnoj listi drži Venecuela\nU grupi najlošijih uz Venecuelu se našla Argentina, Južna Afrika i Turska. Srbija je na 10. mestu, dok je u 2017. godini bila na 8. i godinu pre na 7. poziciji. Projekcije Blumberga za tekuću godinu nas "podižu" na 11. mesto.\nPREMIJERKA U NJUJORKU O čemu je bilo reči na poslovnom forumu Blumberg global\nNajgori pad indeksa Dau Džons na Volstritu\nXxx HVALA TI AV\nsumadinac ma lazu bre,kod nas med i mleko i Vucic kaze da smo naj jaci u regionu\ncico Kako to pa zar mi nismo lideri jugoistočne Evrope?Pa AV svaki dan otvara nova radna mesta,suficit nikada veči ,ma ovi se šale neka greška nemoguče pod hitno sazvati vanredno obračanje predsednika\nKeza Botovi se vratili na svoja radna mesta.\nCinik po difoltu Jel su sastavljači ovih " statistika" informisani da nam svi zavide i razmišljaju o nama...\nprvi hahaha nijedne zemlje iz regiona, a mi smo kao regionalni lideri.Pa u Bosni lekari i nastavnici imaju duplo vece plate nego kod nas,gorivo jeftinije


Vučić se sastao sa Orbanom, u toku dana sastanci sa službama bezbednosti i patrijarhom - Politički.rs\nPredsednik Republike Srbije Aleksandar Vučić sastao se danas u Beogradu sa predsednikom Vlade Mađarske Viktorom Orbanom, sa kojim je razgovarao o bilateralnim odnosima, kao i o međusobnoj podršci, saradnji i solidarnosti u borbi protiv koronavirusa, ali i o migrantskoj krizi i procesu evrointegracija Srbije.\nKako se navodi u saopštenju iz službe za saradnju s medijima predsednika Srbije, odnosi dve zemlje i napredak u ekonomskoj saradnji ocenjeni su kao izuzetni, uz tendenciju daljeg intenzivnog razvoja u svim oblastima, prenosi N1.\nPredsednik Vučić zahvalio je Orbanu na “odličnoj saradnji i podršci koju pruža Srbiji u svim sferama društvenog života”.\nPredsednik Srbije će u 12.00 sati imati sastanak sa službama bezbednosti, a u 18.00 sa patrijarhom Irinejom, piše b92.\nU 19.00 časova predviđen je sastanak sa članovima zdravstvenog Kriznog štaba za praćenje koronavirusa.\nNakon toga očekuje se da saopšti odluku o merama koje će biti preduzete u cilju zaštite stanovništva od širenja koronavirusa.\nPredsednik Vučić danas treba da donese odluku o tome da li će biti uvedena upotreba Vojske Srbije u civilne svrhe.\nTagged: ALEKSANDAR VUČIĆ, KORONAVIRUS, MAĐARSKA, MIGRANTI, VIKTOR ORBAN\nKrivična prijava protiv Vučića i Malog zbog izbegavanja samoizolacije - Politički


Protest u selu Vrbovac ispred zgrade Privremenog organa Opštine Vitina građani su započeli početkom februara ove godine. Nekoliko dana kasnije, obišao ih je pomoćnik direktora Kancelarije za Kosovo i Metohiju Ivan Vujić, koji je zatražio da obustave proteste i obećao da će za mesec dana proveriti njihove navode. Međutim kako kaže Uzelac Marinković predstavnici Kancelarije za KiM nisu ispunili svoje obećanje, pa je grupa nezadovoljnih meštana 18. marta ponovo započela proteste.\n„Kad nam je rečeno da sačekamo, mi smo poslušali zamenika direktora Kancelarije za KiM, povukli smo se na mesec dana, čekali do 11. marta kada je Vujić trebalo da dođe u opštinu. Međutim, on je otišao u Štrpce, a u međuvremenu se čuo sa organizatorima protesta i pozvao ih da idu u Štrpce da razgovaraju. Oni su otišli i tada im je ponuđeno deset radnih mesta i da se masa povuče ( sa protesta ), a kako bude dolazila neka nova šansa za zapošljavanje, onda da se i mi ostali upošljavamo. Tada je rekao da će 18.marta ponovo da dođe i priča sa nama. Nije došao i mi smo ponovo počeli sa protestima“, kazala je Uzelac Marinković.\nNa pitanje ko je odlučivao kojih deset od 50 ljudi će dobiti posao Biljana Uzelac Marinković kaže da je to Kancelarija prepustila „organizatorima protesta“.\n„Ima dve osobe među nama koje su dobile kuću od Kancelarije za KiM, međutim zidove oni ne mogu da jedu. Deca traže, deca treba da se školuju, da se obuku, treba da se odgajaju deca i sad plus kako su cene namirnica skočile ovo ne može ni sa platom, ni sa dve plate da se izdrži i da se skrpi kraj s krajem, a ne sa socijalnim primanjima“, kazala je Biljana Uzelac Marinković.\n„Ja mogu da razumem opravdani revolt tih ljudi s obzirom da svake godine na Kosovo iz budžeta Republike Srbije dolazi 758 miliona evra što znači da u poslednjih 10 godina svaki građanin, da uzmemo 50.000 punoletnih građana pored plata, penzija i infrastrukturnih projekata, morao bi da ima čisto 100. 000 evra u kešu. Ja ih nemam, siguran sam da ih i gospođa Biljana nema, kao ni njeni saborci. Imamo jedan politički\nvrh elite koji se više i ne krije i koji vozi automobile po 50, 60, 70 hiljada evra i vedri i oblači“, rekao je Arsenijević.


Petković: Trojica Srba u blizini Brnjaka pretučeni bez razloga\nHomePolitikaPetković: Trojica Srba u blizini Brnjaka pretučeni bez razloga\n23/09/2021Redakcija BALKAN TVPolitika, Vesti0\nDirektor Kancelrije za Kosovo i Metohiju Petar Petković danas je saopštio da su pripadnici kosovskih specijalnih jedinica, „bez ikakvog povoda i razloga“ pretukli trojicu Srba u blizini administrativnog prelaza Brnjak i zamolio Srbe da, uprkos tome, ostanu mirni i ne nasedaju na pravokacije.\nPetković je u saopštenju naveo da Zoran Tomović, Jovan Takov i Dragiša Vlašković nikoga nisu provocirali, već su, kako je istakao, “ postali mete samo zato što su Srbi“, prenela je Kancelarija.\n„Beograd od početka izbijanja krize poziva na uzdržanost i mir, a Srbi sa severa Kosova i Metohije, koji samo brane pravo na slobodu, ni jednog trenutka nisu dali nikakav povod za ovakvu primenu sile“, rekao je on.\nPetković je dodao da je „za današnji stravičan incident direktno odgovoran (kosovski premijer) Aljbin Kurti“\nDodao je da je „sada više nego jasno da njega ne zanima nikakav dijalog, ni rešenje krize (sa registarskim tablicama)“ već ga, kako je ukazao, „zanima da na silu pokušava da osvoji sever Kosova i Metohije“.\n„Zbog toga molim Srbe da ostanu pribrani i mirni, da ne nasedaju niti odgovaraju na provokacije kojih će sigurno biti“, naveo je Petković.\nU nedelju ne rade šalter sale u Sremskoj i na Bulevaru oslobođenja\nUNS apeluje na poštovanje Kodeksa novinara zbog otkrivanja identiteta deteta


Mašić:Tražimo kontrolu svih novčanih tokova, tražimo hitne dodatne prihvatne centre... Da, to se odnosi i na područje RS! | DEPO Portal\nMašić:Tražimo kontrolu svih novčanih tokova, tražimo hitne dodatne prihvatne centre... Da, to se odnosi i na područje RS!\nZaključke sa današnje sjednice Komisije za sigurnost Predstavničkog doma Parlamenta Federacije BiH predstavnicima medija iznijeli su Damir Mašić, predsjednik Komisije, Hamdija Abdić, član Komisije i Nermin Kljajić, ministar unutrašnjih poslova USK\nU Bihaću je danas održana hitna sjednica Komisije za sigurnost Predstavničkog doma Parlamenta Federacije BiH posvećena sigurnosnoj situaciji uslovljenoj migrantskom krizom.\nU uvodnom dijelu sjednice izlagači su bili premijer USK Mustafa Ružnić, ministar unutrašnjih poslova Nermin Kljajić i policijski komesar Mujo Koričić te predstavnici Službe za poslove sa strancima, Granične policije, Federalne uprave policije i Grada Bihaća.\nZaključke sa današnje sjednice Komisije za sigurnost Predstavničkog doma Parlamenta Federacije BiH predstavnicima medija iznijeli su Damir Mašić, predsjednik Komisije, Hamdija Abdić, član Komisije i Nermin Kljajić, ministar unutrašnjih poslova USK.\n#Damir Mašić #migranti #migrantska kriza #sigurnost #zaključci #novčani tokovi #prihvatni centri